cyanic-selkie/wikianc huggingface dataset:
ಕ್ಯೋಟೋ ಶಿಷ್ಟಾಚಾರ
ರಷ್ಯಾ
ಕಳೆದ 4 ನವೆಂಬರ್‌ 2004ರಲ್ಲಿ ವ್ಲಾದಿಮಿರ್‌ ಪುಟಿನ್‌ ಒಪ್ಪಂದಕ್ಕೆ ಒಪ್ಪಿಗೆ ಸೂಚಿಸಿದರು. 18 ನವೆಂಬರ್‌ 2004ನಲ್ಲಿ ಒಪ್ಪಂದದ ಊರ್ಜಿತಗೊಳಿಸುವಿಕೆಯನ್ನು ಸಂಯುಕ್ತ ರಾಷ್ಟ್ರ ಸಂಸ್ಥೆಗೆ ರಷ್ಯಾ ಅಧಿಕೃತವಾಗಿ ತಿಳಿಸಿತು. ಅಂತಾರಾಷ್ಟ್ರೀಯ ಸಮುದಾಯ ರಷ್ಯಾ ಒಪ್ಪಂದ ಊರ್ಜಿತಗೊಳಿಸಿದ ನಂತರ, ಅದರ ಪಕ್ರಿಯೆಯನ್ನು ಹತ್ತಿರದಿಂದ ಗಮನಿಸುತ್ತಿತ್ತು. ರಷ್ಯಾ ಒಪ್ಪಂದದ 90 ದಿನಗಳ ಬಳಿಕ ಪರಸ್ಪರ ಸಮ್ಮತಿ ದೊರೆಯಿತು. (16 ಫೆಬ್ರವರಿ 2005).ಕಳೆದ 2004ರ ಸೆಪ್ಟೆಂಬರ್‌ನಲ್ಲಿ ರಷ್ಯಾ ಅಧ್ಯಕ್ಷ ಪುಟಿನ್‌, WTOಗೆ ಸೇರಲು EUಯ ಬೆಂಬಲಕ್ಕಾಗಿ, ರಷ್ಯನ್‌ ಅಕಾಡಮಿ ಆಫ್‌ ಸೈಯನ್ಸ್‌, ಕೈಗಾರಿಕೆ ಮತ್ತು ಇಂಧನ ಇಲಾಖೆ ಮತ್ತು ಅಧ್ಯಕ್ಷರ ಆರ್ಥಿಕ ಸಲಹೆಗಾರ ಅಂಡ್ರೆ ಇಲ್ಲರಿಯೊನೊವ್‌ನ ಅಭಿಪ್ರಾಯ ವಿರೋಧಿಸಿ, ಶಿಷ್ಟಾಚಾರದ ಪರವಾಗಿ ನಿರ್ಣಯ ತೆಗೆದುಕೊಂಡರು. ಇದರ ನಂತರ ನಿರೀಕ್ಷಿಸಿದಂತೆ ಸಂಸತ್ತಿನ ಕೆಳಮನೆ (22 ಅಕ್ಟೋಬರ್‌ 2004) ಮತ್ತು ಮೇಲ್ಮನೆಯಲ್ಲಿನ ಅನುಮೋದನೆಗೆ ಯಾವುದೇ ತೊಂದರೆಗಳು ಎದುರಾಗಲಿಲ್ಲ.ಕ್ಯೋಟೋ ಶಿಷ್ಟಾಚಾರವು ತಮ್ಮ 1990ರ ಆಧಾರದ ಮಟ್ಟಗಳಿಂದ ಹೊರಸೂಸುವಿಕೆಯ ಏರಿಕೆ ಅಥವಾ ಇಳಿಕೆಯ ಮಿತಿಯನ್ನು ನಿರ್ಧರಿಸುವುದು. 1990ರಲ್ಲಿ ಹಿಂದಿನ ಸೋವಿಯತ್‌ ಒಕ್ಕೂಟದ ಹೆಚ್ಚಿನ ದೇಶಗಳ ಹಸಿರುಮನೆ ಅನಿಲ ಹೊರಸೂಸುವಿಕೆಯಿಂದಾಗಿ ಅವುಗಳ ಅರ್ಥವ್ಯವಸ್ಥೆ ಕುಸಿತಕಂಡಿದ್ದವು. ಇದರಿಂದಾಗಿ, ಕ್ಯೋಟೋಯಡಿ ರಷ್ಯಾವು ತನ್ನ ಬದ್ಧತೆಯನ್ನು ಪೂರೈಸಲು ಯಾವುದೇ ಸಮಸ್ಯೆ ಇರುವುದಿಲ್ಲ. ಏಕೆಂದರೆ ಅದರ ಪ್ರಸ್ತುತ ಹೊರಸೂಸುವಿಕೆ ಮಟ್ಟಗಳು ಅದಕ್ಕೆ ಹಾಕಿದ ಮಿತಿಗಿಂತ ಕಡಿಮೆಯಿದೆ.ರಷ್ಯಾ ತನ್ನ ಬಳಸದ AAUಗಳನ್ನು ಮಾರುವುದರ ಮೂಲಕ ಲಾಭ ಗಳಿಸುವುದೇ ಎನ್ನುವುದರ ಕುರಿತು ವೈಜ್ಞಾನಿಕ ಚರ್ಚೆ ನಡೆಯುತ್ತಿದೆ.
ರಾಜ್ಯ ಮತ್ತು ಪ್ರಾದೇಶಿಕ ಸರಕಾರಗಳು
ಫ್ರೇಮ್ವರ್ಕ್‌ ಕನ್ವೆನ್ಷನ್‌ ಆನ್‌ ಕ್ಲೈಮೇಟ್‌ ಚೇಂಜ್‌ UNನಲ್ಲಿನ ದೇಶಗಳ ಮಧ್ಯೆ ಸಮಾಲೋಚನೆ ಮಾಡಿದ ಒಂದು ಒಪ್ಪಂದವಾಗಿದೆ. ಆದ್ದರಿಂದ ಈ ಶಿಷ್ಟಾಚಾರದೊಳಗೆ ಪ್ರತ್ಯೇಕವಾಗಿ ರಾಜ್ಯಗಳು ಈ ಒಪ್ಪಂದಕ್ಕೆ ಸ್ವತಂತ್ರವಾಗಿ ಪಾಲ್ಗೊಳ್ಳಲು ಅವಕಾಶವಿಲ್ಲ.ಆದರೂ ಅನೇಕ ಪ್ರತ್ಯೇಕ ಆರಂಭಿಕ ಪ್ರಯತ್ನಗಳು ರಾಜ್ಯ ಅಥವಾ ನಗರದ ಮಟ್ಟದಲ್ಲಿ ಆರಂಭಿಸಿದವು.ಎಂಟು ಈಶಾನ್ಯ U.S. ರಾಜ್ಯಗಳು ರೀಜನಲ್ ಗ್ರೀನ್‌ಹೌಸ್ ಗ್ಯಾಸ್ ಇನಿಶಿಯೇಟಿವ್ (RGGI)ಅನ್ನು ರಚಿಸಿದವು. ಇದು ಅವುಗಳ ಸ್ವಯಂ ಸ್ವತಂತ್ರವಾಗಿ-ಅಭಿವೃದ್ಧಿಗೊಳಿಸಿ ಕಾರ್ಯವಿಧಾನಗಳನ್ನು ಬಳಸಿಕೊಂಡು ಮಾಡಿದ ರಾಜ್ಯ ಮಟ್ಟದ ಹೊರಸೂಸುವಿಕೆಗಳ ಸೀಮಿತಗೊಳಿಸುವಿಕೆ ಮತ್ತು ವ್ಯಾಪಾರದ ಯೋಜನೆಯಾಗಿದೆ. ಅವುಗಳ ಮೊದಲ ಅನುಮೋದನೆಗಳು 2008ರ ನವೆಂಬರ್‌‌ನಲ್ಲಿ ಹರಾಜುಗೊಂಡವು. ಕಳೆದ 2006ರ ಸೆಪ್ಟೆಂಬರ್ 27ರಲ್ಲಿ ಕ್ಯಾಲಿಫೋರ್ನಿಯಾ ಗವರ್ನರ್ ಅರ್ನೋಲ್ಡ್ ಸ್ಕ್ವಾರ್ಜೆನೆಗ್ಗರ್, ಗ್ಲೋಬಲ್ ವಾರ್ಮಿಂಗ್ ಸೊಲ್ಯೂಶನ್ಸ್ ಆಕ್ಟ್ ಎಂದೂ ಕರೆಯುವ ಮಸೂದೆ AB 32 ಕಾನೂನಿಗೆ ಸಹಿಹಾಕಿದರು.ಆ ಮ‌ೂಲಕ ಪ್ರಪಂಚದಲ್ಲೇ 12ನೇ ಅತಿದೊಡ್ಡ ಸ್ಥಾನದಲ್ಲಿರುವ ರಾಜ್ಯಗಳ ಹಸಿರುಮನೆ-ಅನಿಲ ಹೊರಸೂಸುವಿಕೆಗಳನ್ನು 2020ರೊಳಗೆ 25%ನಷ್ಟು ಕಡಿಮೆ ಮಾಡುವ ವೇಳಾಪಟ್ಟಿಯೊಂದನ್ನು ಸಿದ್ದಪಡಿಸಿದನು. ಈ ಕಾನೂನು ಕ್ಯಾಲಿಫೋರ್ನಿಯಾವನ್ನು ಪರಿಣಾಮಕಾರಿಯಾಗಿ ಕ್ಯೋಟೋ ಪರಿಮಿತಿಗಳ ಅಡಿಯಲ್ಲಿ ಇಡುತ್ತದೆ. ಆದರೆ ಇದು 2008–2012 ಕ್ಯೋಟೋ ಬದ್ಧತೆಯ ಅವಧಿಯ ನಂತರ ಸಾಧ್ಯವಾಗುತ್ತದೆ. ಗುರಿ ಮತ್ತು ಉದ್ದೇಶಗಳು ಬೇರೆ ಬೇರೆಯಾಗಿದ್ದರೂ ಕ್ಯಾಲಿಫೋರ್ನಿಯಾ ವ್ಯವಸ್ಥೆಯ ಹೆಚ್ಚಿನ ಲಕ್ಷಣಗಳು ಕ್ಯೋಟೋ ಕಾರ್ಯವಿಧಾನದಂತೆಯೇ ಇವೆ. ಪಾಶ್ಚಿಮಾತ್ಯ ಹವಾಮಾನ ಪ್ರವರ್ತನ ಶಕ್ತಿಯ ದೇಶಗಳು ಕೆಲವು ಅಥವಾ ಎಲ್ಲಾ ಕ್ಯಾಲಿಫೋರ್ನಿಯಾದ ಮಾದರಿಗಳೊಂದಿಗೆ ಹೊಂದಿಕೊಳ್ಳುವ ನಿರೀಕ್ಷೆ ಇದೆ. ಕಳೆದ 2009ರ ಜೂನ್‌ 14ರ ಸಂದರ್ಭದಲ್ಲಿ 50 ರಾಜ್ಯಗಳಲ್ಲಿನ 944 U.S. ನಗರಗಳು, ಸೇರಿದ್ದವು.ಡಿಸ್ಟ್ರಿಕ್ಟ್ ಆಫ್ ಕೊಲಂಬಿಯಾ ಮತ್ತು ಪ್ಯುಯೆರ್ಟೊ ರಿಕೊ, ಸೀಟಲ್‌ನ ಮೇಯರ್ ಗ್ರೆಗ್ ನಿಕಲ್ಸ್ ಶಿಷ್ಟಾಚಾರವನ್ನು ಒಪ್ಪಿ ಬೆಂಬಲಿಸಿದ ನಗರಗಳನ್ನು ಆಯ್ಕೆ ಮಾಡುವ ಪ್ರಯತ್ನವನ್ನು ರಾಷ್ಟ್ರದಾದ್ಯಂತ ಆರಂಭಿಸಿದರು. ನಂತರ ಕ್ಯೋಟೋ ಬೆಂಬಲಿಸುವ ಸುಮಾರು 80 ದಶಲಕ್ಷ ಅಮೇರಿಕನ್ನರನ್ನು ಈ ಆಂದೋಲನ ಹೊಂದಿತ್ತು. 1990ರಿಂದ ಈಚೆಗೆ 8 ಪ್ರತಿಶತ ಹಸಿರುಮನೆ ಅನಿಲ ಹೊರಸೂಸುವಿಕೆಗಳನ್ನು ಕಡಿಮೆ ಮಾಡುವ ಮ‌ೂಲಕ 2005ರಲ್ಲಿ ಸೀಟಲ್ ಅದರ ಗುರಿ ಸಾಧಿಸಿದೆ, ಎಂದು 2007ರ ಅಕ್ಟೋಬರ್‌ 29ರಲ್ಲಿ ವರದಿಯಾಗಿದೆ.
ಬೆಂಬಲ
ಕ್ಯೋಟೋ ಶಿಷ್ಟಾಚಾರ ಸಮರ್ಥಿಸುವವರು ಇಂಗಾಲದ ಡೈಆಕ್ಸೈಡ್ ಭೂಮಿಯ ವಾತಾವರಣದ ಬಿಸಿ ಏರಿಕೆಗೆ ಕಾರಣವಾಗುವುದರಿಂದ ಈ ಹೊರಸೂಸುವಿಕೆಗಳನ್ನು ಕಡಿಮೆ ಮಾಡುವುದು ಬಹು ಮುಖ್ಯವಾದುದೆಂದು ಹೇಳುತ್ತಾರೆ. ಇದು ಗುಣಲಕ್ಷಣ ವಿಶ್ಲೇಷಣೆಯಿಂದ ಬೆಂಬಲಿಸಲ್ಪಟ್ಟಿದೆ.ಕ್ಯೋಟೋ ಸಮರ್ಥಿಸುವವರಲ್ಲಿ ಹೆಚ್ಚು ಪ್ರಮುಖರೆಂದರೆ - ಯುರೋಪಿಯನ್ ಯ‌ೂನಿಯನ್ ಮತ್ತು ಅನೇಕ ಪರಿಸರವಾದಿ ಸಂಘಟನೆಗಳು. ವಿಶ್ವಸಂಸ್ಥೆ ಮತ್ತು ಕೆಲವು ವೈಯಕ್ತಿಕ ರಾಷ್ಟ್ರಗಳ ವೈಜ್ಞಾನಿಕ ಸಲಹಾ ಘಟಕಗಳೂ (G8 ರಾಷ್ಟ್ರೀಯ ವಿಜ್ಞಾನ ಅಕಾಡೆಮಿಗಳನ್ನೂ ಒಳಗೊಂಡಂತೆ) ಸಹ ಕ್ಯೋಟೋ ಶಿಷ್ಟಾಚಾರದ ಬಗ್ಗೆ ಮೆಚ್ಚುಗೆ ವ್ಯಕ್ತಪಡಿಸಿರುವುದು ತಿಳಿದುಬಂದಿದೆ.ಮಾಂಟ್ರಿಯಲ್‌ನಲ್ಲಿ ನಡೆಯುವ ಪಕ್ಷಗಳ ಸಭೆಯೊಂದಿಗೆ ಪರಸ್ಪರ ಹೊಂದಾಣಿಕೆಯಾಗುವಂತೆ, 2005ರ ಡಿಸೆಂಬರ್ 3ರಲ್ಲಿ ಒಂದು ದಿನದ ಅಂತಾರಾಷ್ಟ್ರೀಯ ಕಾರ್ಯಾಗಾರವನ್ನು ಆಯೋಜಿಸಲಾಯಿತು. ಯೋಜಿಸಿದ ಬಹಿರಂಗ ಸಭೆಯು ವರ್ಲ್ಡ್ ಸೋಷಿಯಲ್ ಫೋರಮ್ ನ ಅಸೆಂಬ್ಲಿ ಆಫ್ ಮ‌ೂವ್ಮೆಂಟ್ಸ್‌ನಿಂದ ಅನುಮೋದಿಸಲ್ಪಟ್ಟಿತು.ಕೆನಾಡದ ಪ್ರಮುಖ ನಿಗಮಗಳ ಸಮೂಹವು ಹವಾಮಾನ ಬದಲಾವಣೆಗೆ ಸಂಬಂಧಿಸಿದಂತೆ ಜರೂರು ಕ್ರಮಕ್ಕೆ ಕರೆನೀಡಿತು. ಅದಲ್ಲದೇ ಕ್ಯೋಟೋ ಶಿಷ್ಟಾಚಾರವು ಈ ನಿಟ್ಟಿನಲ್ಲಿ ಮೊದಲ ಹೆಜ್ಜೆ ಮಾತ್ರ ಎಂದು ಸೂಚಿಸಿತು. ಅಮೆರಿಕಾ ಸಂಯುಕ್ತ ಸಂಸ್ಥಾನದಲ್ಲಿ ಕ್ಯೋಟೋ ನೌ! ಎಂಬ ವಿದ್ಯಾರ್ಥಿಗಳ ಗುಂಪೊಂದು ಇದೆ. ಇದು ಕ್ಯೋಟೋ ಶಿಷ್ಟಾಚಾರ ನಿಯಮಾವಳಿಗಳ ಗುರಿಯಂತೆ ಹೊರಸೂಸುವಿಕೆಗಳನ್ನು ಕಡಿಮೆ ಮಾಡುವುದನ್ನು ಬೆಂಬಲಿಸಲು ವಿದ್ಯಾರ್ಥಿಗಳ ಆಸಕ್ತಿಯನ್ನು ಬಳಸಿಕೊಳ್ಳುವ ಉದ್ದೇಶ ಹೊಂದಿದೆ.
ಟೀಕೆಗಳು
ಹವಾಮಾನ ವಿಜ್ಞಾನಿ ಜೇಮ್ಸ್ E. ಹ್ಯಾನ್ಸೆನ್ ರ ಇತ್ತೀಚಿನ ಪುಸ್ತಕದಲ್ಲಿ (ಸ್ಟಾರ್ಮ್ಸ್ ಆಫ್ ಮೈ ಗ್ರ್ಯಾಂಡ್‌ಚಿಲ್ಡ್ರನ್ ) ಮತ್ತು ಅಧ್ಯಕ್ಷ ಒಬಾಮನಿಗೆ ಬರೆದ ಪತ್ರದಲ್ಲಿ, ವ್ಯರ್ಥ “ಸೀಮಿತಗೊಳಿಸುವಿಕೆ ಮತ್ತು ವ್ಯವಹಾರ ಮಾಡುವಿಕೆ” ವ್ಯವಸ್ಥೆಯನ್ನು ಉತ್ತೇಜಿಸುವುದಕ್ಕಾಗಿ ಕ್ಯೋಟೋ ಶಿಷ್ಟಾಚಾರನಿಯಮಾವಳಿಯನ್ನು ಖಂಡಿಸಿದನು. "ಅವರು ಅಲ್ಲಿ ತಮ್ಮ ಸ್ವೇಚ್ಛಾತೃಪ್ತಿಗಳನ್ನು ಹರಾಜು ಮಾಡುತ್ತಿದ್ದಾರೆ"..."ಅಭಿವೃದ್ಧಿಹೊಂದಿದ ದೇಶಗಳು ಮ‌ೂಲತಃ ವ್ಯಾಪಾರವನ್ನು ಸಾಮಾನ್ಯ ರೀತಿಯಲ್ಲಿ ಮುಂದುವರಿಸಲು ಬಯಸುತ್ತಾರೆ. ಅದಕ್ಕಾಗಿ ಅಲ್ಪ ಪ್ರಮಾಣದ ಹಣವನ್ನು ಅಭಿವೃದ್ಧಿಶೀಲ ದೇಶಗಳಿಗೆ ನೀಡುವ ಮೂಲಕ ತಮಗೆ ಇಷ್ಟವಾದುದನ್ನು ಪಡೆದುಕೊಳ್ಳುತ್ತಾರೆ. ಅವರು ಅದನ್ನು ಪರಿಹಾರ ಮತ್ತು ಹೊಂದಾಣಿಕೆ ನಿಧಿ ರೂಪದಲ್ಲಿ ಮಾಡುತ್ತಾರೆ" "ಉದಾಹರಣೆಗಾಗಿ, ಷರಿಣಾಮರಹಿತ ಕ್ಯೋಟೋ ಶಿಷ್ಟಾಚಾರ. ಜಪಾನ್‌ನಂತಹ ಹೆಚ್ಚು ಜವಾಬ್ದಾರಿ ತೆಗೆದುಕೊಂಡ ದೇಶಗಳಲ್ಲಿಯೂ, ಅವುಗಳ ನಿಜವಾದ ಹೊರಸೂಸುವಿಕೆ, ಪಳೆಯುಳಿಕೆ ಇಂಧನ ಬಳಕೆ ಅಧಿಕವಾಗಿದೆ.ಅವುಗಳ CO2 ಹೊರಸೂಸುವಿಕೆ ಕಡಿಮೆಯಾಗಬೇಕೆಂದು ಷರತ್ತು ವಿಧಿಸಿದ್ದರೂ ನಿಜವಾಗಿ ಅದರ ಪ್ರಮಾಣ ಹೆಚ್ಚಾಗಿರುವುದನ್ನು ಕಾಣಬಹುದು. ಏಕೆಂದರೆ ಅವರ ಕಲ್ಲಿದ್ದಲು ಬಳಕೆ ಹೆಚ್ಚಾಯಿತು. ಅಲ್ಲದೇ ತಮ್ಮ ಉದ್ದೇಶ ಸಾಧನೆಗಾಗಿ ಸರಿದೂಗಿಸುವ ಪ್ರತಿಯೋಜನೆಗಳನ್ನು ರೂಪಿಸಿದರು. ಸರಿದೂಗಿಸುವ ಪ್ರತಿಯೋಜನೆಗಳು ಪರಿಣಾಮಕಾರಿಯಾಗಿ ನೆರವಾಗುವುದಿಲ್ಲ. ಹೊರಸೂಸುವಿಕೆ ಕಡಿಮೆ ಮಾಡುವ ಗುರಿಗಳನ್ನು ನಿರ್ದಿಷ್ಟಪಡಿಸಲು ಮತ್ತು ಆನಂತರ ಆ ಪ್ರಮಾಣವನ್ನು ಪೂರ್ಣಗೊಳಿಸಲು ಸಹಕರಿಸಬೇಕಾಗುತ್ತದೆ. ಇದಕ್ಕಾಗಿ ಪ್ರತಿಯೋಜನೆಗಳಿಗೆ ಅನುವು ಮಾಡಿಕೊಡಲು ಕೋಪೆನ್‌ಹ್ಯಾಗನ್ ಬಳಸುವ ಮಾರ್ಗ ನಿಜಹೇಳಬೇಕೆಂದರೆ  ಒಂದು ಕೃತ್ರಿಮತೆ ಎಂದು ಹೇಳಬಹುದು. ಅಲ್ಲದೇ ಅದನ್ನು ಬಹಿರಂಗ ಮಾಡಬೇಕು. ಇಲ್ಲದಿದ್ದರೆ ಕ್ಯೋಟೋ ಶಿಷ್ಟಾಚಾರದಲ್ಲಿ ಆದಂತೆ 10 ವರ್ಷಗಳ ನಂತರ ನಾವು, ಅಯ್ಯೋ ಅದು ನಿಜವಾಗಿಯೂ ಹೆಚ್ಚಿನದನ್ನೇನನ್ನೂ ಮಾಡಿಲ್ಲ ಎಂಬುದನ್ನು ಅರಿಯುತ್ತೇವೆ." ನಾಗರಿಕರ ಕಾರ್ಬನ್ ಫೂಟ್‌ಪ್ರಿಂಟ್‌ನೊಂದಿಗೆ ವಿಲೋಮಾನುಪಾತದಲ್ಲಿರುವ ದೇಶಗಳ ಮೇಲೆ ವಿಧಿಸುವ ಕಾರ್ಬನ್ ಟ್ಯಾಕ್ಸ್ಅನ್ನು ಒಂದು ಪರ್ಯಾಯವಾಗಿ ಹ್ಯಾನ್ಸೆನ್ ಮೂಲಕ ಸೂಚಿಸಲಾಗಿದೆ. ವರ್ಷ 1990ಅನ್ನು ಆಧಾರ ವರ್ಷವೆಂದು ಬಳಸುವ ಬಗ್ಗೆ ಹಾಗೂ ಪ್ರತಿ ಕ್ಯಾಪಿಟಾ ಹೊರಸೂಸುವಿಕೆಗಳನ್ನು ಆಧಾರವಾಗಿ ಬಳಸುವುದರ ಬಗ್ಗೆ ವಿವಾದವಿದೆ. ಇಂಧನವಲಯದಲ್ಲಿ ಉತ್ತಮ ಪ್ರಗತಿ ಕಂಡಿದ್ದ ದೇಶಗಳು 1990ರಲ್ಲಿ ಬೇರೆಬೇರೆ ಸಾಧನೆ-ಗುರಿಗಳನ್ನು ಹೊಂದಿದ್ದವು. ಉದಾಹರಣೆಗೆ, ಹಿಂದಿನ ಸೋವಿಯತ್‌‌‌ ಒಕ್ಕೂಟ ಮತ್ತು ಪೌರಾತ್ಯ ಯುರೋಪಿಯನ್ ದೇಶಗಳಿಗೆ 1990ರಲ್ಲಿ ಅವುಗಳ ಕಮ್ಯೂನಿಸ್ಟ್ ಆಡಳಿತದ ಪತನದ ಮೊದಲು ಸಮಸ್ಯೆಗಳನ್ನು ನಿಭಾಯಿಸುವ ಸಾಮರ್ಥ್ಯವಿರಲಿಲ್ಲ. ಅಲ್ಲದೇ ಆ ಸಂದರ್ಭದಲ್ಲಿ ಅವುಗಳ ಇಂಧನ ಸಾಮರ್ಥ್ಯವೂ ತೃಪ್ತಿಕರವಾಗಿರಲಿಲ್ಲ. ಮತ್ತೊಂದೆಡೆ, ನೈಸರ್ಗಿಕ ಅನಿಲಗಳ ಅತಿದೊಡ್ಡ ಆಮದುದಾರ ಜಪಾನ್‌ 1973ರ ತೈಲ ಬಿಕ್ಕಟ್ಟಿನ ನಂತರ ಉಂಟಾದ ಆಘಾತದಿಂದ ಚೇತರಿಸಿಕೊಳ್ಳಬೇಕಿತ್ತು. ಆದಾಗ್ಯೂ 1990ರಲ್ಲಿ ಅದರ ಹೊರಸೂಸುವಿಕೆಯ ಮಟ್ಟ ಹೆಚ್ಚು ಅಭಿವೃದ್ದಿಹೊಂದಿದ ದೇಶಗಳಿಗಿಂತ ಸುರಕ್ಷಿತವಾಗಿತ್ತು. ಆದರೂ, ಅಂತಹ ಪ್ರಯತ್ನಗಳನ್ನು ರದ್ದುಗೊಳಿಸಲಾಯಿತು. ಅಲ್ಲದೇ ಹಿಂದಿನ ಸೋವಿಯತ್‌ ಒಕ್ಕೂಟದ ನಿಷ್ಕ್ರಿಯತೆಯ ಬಗ್ಗೆ ಗಮನ ಹರಿಸಲಾಯಿತು. ಹೊರಸೂಸುವಿಕೆಯ ವಹಿವಾಟಿನಿಂದ ಹೆಚ್ಚಿನ ಆದಾಯ ಗಳಿಸಬಹುದು, ಎಂಬುದನ್ನು ಕಂಡುಕೊಳ್ಳಲಾಯಿತು. ಮುಂಬರುವ ಕ್ಯೋಟೋ-ಮಾದರಿಯ ಒಪ್ಪಂದಗಳಲ್ಲಿ ಪ್ರತಿ ಕ್ಯಾಪಿಟ ಹೊರಸೂಸುವಿಕೆಯನ್ನು ಆಧಾರವಾಗಿ ಬಳಸುವುದರಿಂದ, ಇದು ದೇಶಗಳ ನಡುವಿನ ನಿಷ್ಕ್ರಿಯತೆ ಮತ್ತು ಜವಾಬ್ದಾರಿಗಳನ್ನು ಗಮನಕ್ಕೆ ತರುತ್ತದೆ. ಅಭಿವೃದ್ದಿಹೊಂದಿದ ಮತ್ತು ಅಭಿವೃದ್ಧಿಶೀಲ ದೇಶಗಳ ಮಧ್ಯೆ ಇರುವ ಅಸಮಾನತೆ ಕಡಿಮೆ ಮಾಡಬಹುದು ಎಂಬ ಬಗ್ಗೆಯೂ ಒಂದು ವಾದವಿದೆ.
ಲಾಭ-ನಷ್ಟ ವಿಶ್ಲೇಷಣೆ
ಅರ್ಥಶಾಸ್ತ್ರಜ್ಞರು ಲಾಭ-ನಷ್ಟ ವಿಶ್ಲೇಷಣೆಯ ಮ‌ೂಲಕ ಕ್ಯೋಟೋ ಶಿಷ್ಟಾಚಾರದ ಒಟ್ಟು ನಿವ್ವಳ ಲಾಭವನ್ನು ವಿಶ್ಲೇಷಿಸಲು ಪ್ರಯತ್ನಿಸುತ್ತಿದ್ದಾರೆ. ಆರ್ಥಿಕ ವ್ಯತ್ಯಾಸಗಳಲ್ಲಿ ಹೆಚ್ಚು ಏರುಪೇರುಗಳಿರುವದರಿಂದ ಇವುಗಳ ಬಗ್ಗೆ ಭಿನ್ನಾಭಿಪ್ರಾಯವಿದೆ. ಕ್ಯೋಟೋ ಶಿಷ್ಟಾಚಾರ ಪಾಲಿಸುವುದು ಅದನ್ನು ಅನುಸರಿಸದೇ ಇರುವುದಕ್ಕಿಂತ ಹೆಚ್ಚು ದುಬಾರಿಯಾಗಿದೆ. ಕ್ಯೋಟೋ ಶಿಷ್ಟಾಚಾರ ಅಳವಡಿಕೆಯು, ಜಾಗತಿಕ ತಾಪಮಾನ ಏರಿಕೆ ಕಡಿಮೆ ಮಾಡುವಲ್ಲಿ ಸಫಲವಾಗುತ್ತದೆ.ಇದಕ್ಕಾಗಿ ಖರ್ಚನ್ನು ಮಿತಿಮೀರಿಸುವಷ್ಟು ಕನಿಷ್ಠ ಅನುಕೂಲಗಳನ್ನು ಈ ಅಳವಡಿಕೆ ಹೊಂದಿದೆ ಎಂದು ಕೆಲವು ಅಂದಾಜುಗಳು ಸೂಚಿಸುತ್ತವೆ. ದಿ ಲಿಯೊ ಮತ್ತು ಇತರರು ಮಾಡಿದ ಅಧ್ಯಯನವೊಂದು "ಇಂಧನ ನಿರ್ವಹಣಾ ಸಾಮರ್ಥ್ಯ ಕಂಡು ಹಿಡಿಯಲು ಉತ್ಪನ್ನದ ಬೆಲೆಗಳೊಂದಿಗೆ ಸ್ಥಳೀಯ ದರಗಳನ್ನು ಮಾತ್ರ ಪರಿಗಣಿಸಲಾಗುತ್ತದೆ.ಇದರೊಂದಿಗೆ ಕ್ಯೋಟೋ ಶಿಷ್ಟಾಚಾರದ ಅಳವಡಿಕೆಯ ಒಟ್ಟು ಖರ್ಚುನ್ನು ಕಡಿಮೆ ಮಾಡಬಹುದು " ಎಂದು ಕಂಡುಹಿಡಿದಿದೆ.ಇತ್ತೀಚಿನ ಕೋಪೆನ್‌ಹ್ಯಾಗನ್ ಒಮ್ಮತ ಯೋಜನೆ ಹಾಗು, ಕ್ಯೋಟೋ ಶಿಷ್ಟಾಚಾರ ಪಾಲನೆಯು ಜಾಗತಿಕ ತಾಪ ಏರಿಕೆ ಕಡಿಮೆ ಮಾಡಬಹುದು; ಆದರೆ ಇದು ಒಟ್ಟಾರೆ ನೋಡಿದರೆ ಅತ್ಯಲ್ಪ ಅನುಕೂಲ ಹೊಂದಿದೆ ಎಂದು ಗುರುತಿಸಲಾಗಿದೆ. ಆರಂಭದಲ್ಲಿ ಹಸಿರುಮನೆ ಅನಿಲದ ಮೇಲಿನ ಕಡಿವಾಣಗಳು ಪರಿಣಾಮ ಬೀರದಿದ್ದರೂ, ಅವು ಭವಿಷ್ಯದಲ್ಲಿ ಹೆಚ್ಚು ಪ್ರಭಾವಿ ಕಡಿವಾಣಗಳಿಗೆ ರಾಜಕೀಯ ಆದ್ಯತೆ ನೀಡುತ್ತವೆ, ಎಂದು ಕ್ಯೋಟೋ ಶಿಷ್ಟಾಚಾರದ ಪ್ರತಿಪಾದಕರು ವಾದಿಸುತ್ತಾರೆ. ಅವು ಮುಂಜಾಗೃತೆಯ ನಿಯಮಕ್ಕೆ ಅನುಸಾರವಾಗಿ ನಡೆದುಕೊಳ್ಳುವಂತೆ ಸಲಹೆ ಮಾಡುತ್ತವೆ. ಇಂಗಾಲ ಹೊರಸೂಸುವಿಕೆಯ ಬಗೆಗಿನ ಹೆಚ್ಚುವರಿ ನಿರ್ಬಂಧಗಳು ಗಮನಾರ್ಹವಾಗಿ ಖರ್ಚನ್ನು ಹೆಚ್ಚಿಸುತ್ತವೆ. ಅಲ್ಲದೇ ಅಂತಹ ಸಮರ್ಥನೆಯನ್ನು ವಿವಾದಾಸ್ಪದವಾಗಿಸಿ ವಿಮರ್ಶಕರು ಟೀಕಿಸುತ್ತಾರೆ. ಯಾವುದೇ ರಾಜಕೀಯ, ಸಾಮಾಜಿಕ, ಆರ್ಥಿಕ ಅಥವಾ ಪರಿಸರ ಪರಿಣಾಮಕ್ಕೆ ಅನ್ವಯಿಸಬಹುದಾದ ಮುಂಜಾಗೃತಾ ನಿಮಯಗಳನ್ನು ಪಾಲಿಸಬೇಕಾಗುತ್ತದೆ. ಇಲ್ಲದಿದ್ದರೆ ಬಡತನ ಮತ್ತು ಪರಿಸರದ ವಿಷಯಗಳಲ್ಲಿ ಪ್ರತಿಕೂಲ, ವಿನಾಶಕಾರಿ ಪರಿಣಾಮ ಬೀರಬಹುದಾದ್ದರಿಂದ ಇದು ಮುಂಜಾಗೃತಾ ವಿವಾದವನ್ನು ಅಪ್ರಸ್ತುತಗೊಳಿಸುತ್ತದೆ. ಸ್ಟರ್ನ್ ರಿವ್ಯೂ (ಹವಾಮಾನ ಬದಲಾವಣೆಯ ಆರ್ಥಿಕ ಪರಿಣಾಮಗಳ ಬಗ್ಗೆ UK ಸರಕಾರ ಜವಾಬ್ದಾರಿ ವಹಿಸಿ ಮಾಡಿದ ವರದಿ), ಹವಾಮಾನ ಬದಲಾವಣೆಯ ಪರಿಣಾಮಗಳನ್ನು ಮಿತಗೊಳಿಸಲು ಜಾಗತಿಕ GDPಯ ಒಂದು ಪ್ರತಿಶತವನ್ನು ವಿನಿಯೋಗಿಸಬೇಕಾಗುತ್ತದೆ. ಅಲ್ಲದೇ ಹಾಗೆ ಮಾಡುವಾಗ ವಿಫಲವಾದರೆ ಜಾಗತಿಕ GDPಯ ಇಪ್ಪತ್ತು ಪ್ರತಿಶತದಷ್ಟು ಖರ್ಚಾಗುವ ಅಪಾಯ ಇರುತ್ತದೆ ಎಂದು ಅಭಿಪ್ರಾಯ ಪಡಲಾಗಿದೆ.
ರಿಯಾಯಿತಿ ದರಗಳು
ಜಾಗತಿಕ ತಾಪಮಾನ ಏರಿಕೆ ತಡೆಗಟ್ಟಲು ಇರುವ ವಿವಿಧ ನಿಮಯಗಳ "ಸಂಪೂರ್ಣ" ಲಾಭ ಮತ್ತು ಅನುಕೂಲಗಳ ಮಾಪನ ಮಾಡುವಲ್ಲಿರುವ ಒಂದು ಸಮಸ್ಯೆಯೆಂದರೆ ಇದಕ್ಕಾಗಿ ಸರಿಯಾದ ರಿಯಾಯಿತಿ ದರವನ್ನು ನಿಗದಿ ಮಾಡುವುದು. ಇದರ ಅನುಕೂಲಗಳು ಕ್ಯೋಟೋ ಹೆಸರಿನಡಿಯ ನಿಯಮಾವಳಿಗಳಲ್ಲಿ ದೀರ್ಘಕಾಲದ ವ್ಯಾಪ್ತಿಯಲ್ಲಿ ಸೇರಿಕೊಳ್ಳುತ್ತವೆ. ರಿಯಾಯಿತಿ ದರದಲ್ಲಿನ ಸಣ್ಣ ಬದಲಾವಣೆಯ‌ೂ ಸಹ ಅಧ್ಯಯನಗಳಲ್ಲಿನ ಒಟ್ಟು ಅನುಕೂಲಗಳ ಮಧ್ಯೆ ಅತಿದೊಡ್ಡ ವ್ಯತ್ಯಾಸವನ್ನು ಉಂಟುಮಾಡುತ್ತದೆ. ಆದರೂ ಈ ತೊಂದರೆ ಸಾಮಾನ್ಯವಾಗಿ ದೀರ್ಘಕಾಲದ ವ್ಯಾಪ್ತಿಯಡಿ ಬರುವ ಪರ್ಯಾಯ ನಿಯಮಗಳ "ತುಲನಾತ್ಮಕ" ಹೋಲಿಕೆಗೆ ಅನ್ವಯಿಸುವುದಿಲ್ಲ. ಇದಕ್ಕೆ ಕಾರಣವೆಂದರೆ ಕಾಲದ ವ್ಯಾಪ್ತಿಯಲ್ಲಿ ಖರ್ಚು ಮತ್ತು ಲಾಭದಲ್ಲಿ ಗಮನಾರ್ಹ ವ್ಯತ್ಯಾಸಗಳಿಲ್ಲದಿದ್ದರೆ ರಿಯಾಯಿತಿ ದರಗಳಲ್ಲಿನ ಬದಲಾವಣೆಗಳು ವಿವಿಧ ನಿಯಮಗಳ ನಿವ್ವಳ ಖರ್ಚು/ಲಾಭವನ್ನು ಸಮಾನವಾಗಿ ಹೊಂದಿಸಲು ಹೆಚ್ಚು ಒಲವು ತೋರುತ್ತವೆ.ಶಾಡೊವ್ ಪ್ರೈಸ್ ಆಫ್ ಕ್ಯಾಪಿಟಲ್‌ನಂತಹ ಸಾಂಪ್ರದಾಯಿಕ ರಿಯಾಯಿತಿ ದರದ ಮಾರಾಟ ವಿಧಾನ ಬಳಸಿ, ಕ್ಯೋಟೋದ ನಿವ್ವಳ ಲಾಭಗಳು ಧನಾತ್ಮಕವಾಗಿರುವ ಸಂದರ್ಭ ತಲುಪುವುದು ಬಲುಕಷ್ಟ.
ಕಳೆದ 1990ರಿಂದ ಹಸಿರುಮನೆ ಅನಿಲ ಹೊರಸೂಸುವಿಕೆಯಲ್ಲಿನ ಬದಲಾವಣೆ
ವಿಶ್ವಸಂಸ್ಥೆ ಸೂಚಿಸಿದಂತೆ ಕ್ಲೈಮೇಟ್ ಚೇಂಜ್ ಕನ್ವೆನ್ಷನ್‌ನ ಭಾಗವಾಗಿರುವ ದೇಶಗಳ 1990ರಿಂದ 2007ರವರೆಗಿನ ಹಸಿರುಮನೆ ಅನಿಲ ಹೊರಸೂಸುವಿಕೆಗಳ ಪಟ್ಟಿ ಈ ಕೆಳಗಿನಂತಿದೆ.
2008ರಲ್ಲಿ ಅತಿಹೆಚ್ಚು ಎಂದು ಅಂದಾಜಿಸಿದ ಹೊರಸೂಸುವಿಕೆಗಳು ಮತ್ತು ಇತರ ಪ್ರಸ್ತುತ ಮಾಹಿತಿಯನ್ನೊಳಗೊಂಡ 20 ದೇಶಗಳ 1992ರಿಂದ 2008ರವರೆಗಿನ CO2 ಹೊರಸೂಸುವಿಕೆಗಳಲ್ಲಿನ ಬದಲಾವಣೆಗಳ ಕೋಷ್ಟಕ ಈ ಕೆಳಗಿನಂತಿದೆ.ಕೆಳಗಿನ ಕೋಷ್ಟಕವು ರಚಿಸಿದ 2008ರ ಹೊರಸೂಸುವಿಕೆಗಳ ಸಂಖ್ಯೆಗಳು ನಿಜವಾಗಿ ಪ್ರಕಟವಾದ ಹೊರಸೂಸುವಿಕೆ ಸಂಖ್ಯೆಗಳಲ್ಲ, ಬದಲಿಗೆ ಅವು ಬಹಿರ್ಗಣನೆ ವಿಧಾನಗಳನ್ನು ಬಳಸಿಕೊಂಡು CDIAC ಮಾಡಿದ ಪ್ರಾಸ್ತಾವಿಕ ಅಂದಾಜುಗಳಾಗಿವೆ. ಪ್ರತಿ-ಕ್ಯಾಪಿಟ (ತಲಾ ಆದಾಯ)ಲೆಕ್ಕಾಚಾರಕ್ಕೆ ಬಳಸಿದ ಮಾಹಿತಿಯನ್ನು US ಸೆನ್ಸಸ್ ಬ್ಯೂರೋದ ಅಂತಾರಾಷ್ಟ್ರೀಯ ಡಾಟ (ಮೂಲ ಅಂಕಿಅಂಶ ಮಾಹಿತಿ)ಬೇಸ್ (IDB) ನಿಂದ ಪಡೆಯಲಾಗಿದೆ.
2004ರ ಒಟ್ಟು ಹಸಿರುಮನೆ ಅನಿಲ ಹೊರಸೂಸುವಿಕೆಗಳನ್ನು 1990ರ ಮಟ್ಟದೊಂದಿಗೆ ಹೋಲಿಸಿದಾಗ, U.S. ಹೊರಸೂಸುವಿಕೆಯು ಒಂದು ವರ್ಷದಿಂದ ಮತ್ತೊಂದು ವರ್ಷಕ್ಕೆ ಅನಿಯತವಾಗಿ ಏರಿಳಿತವಾದರೂ ಒಟ್ಟಾರೆಯಾಗಿ ಏರಿಕೆಯಾಗುವುದರೊಂದಿಗೆ 15.8%ನಷ್ಟು ಹೆಚ್ಚಿತ್ತು. ಅದೇ ಸಂದರ್ಭದಲ್ಲಿ 23 (EU-23) ದೇಶಗಳ EU ಸಮ‌ೂಹವು ಅವುಗಳ ಹೊರಸೂಸುವಿಕೆಗಳನ್ನು 5%ನಷ್ಟು ಕಡಿಮೆ ಮಾಡಿಕೊಂಡವು. ದೇಶಗಳ EU-15 ಸಮ‌ೂಹವು (EU-23ರ ಅತಿದೊಡ್ಡ ಉಪವಿಭಾಗ) ಅದರ ಹೊರಸೂಸುವಿಕೆಗಳನ್ನು 1990ರಿಂದ 2004ರ ಮಧ್ಯೆ 0.8%ನಷ್ಟು ಕಡಿಮೆ ಮಾಡಿತು, ಈ ಹೊರಸೂಸುವಿಕೆಯು 1999ರಿಂದ 2004ರವರೆಗೆ 2.5%ನಷ್ಟು ಏರಿಕೆಯಾಗಿತ್ತು. ಯುರೋಪಿಯನ್‌ ಒಕ್ಕೂಟದ ಕೆಲವು ದೇಶಗಳ ಏರುವಿಕೆ ಪ್ರಮಾಣವು ದೇಶಗಳ ಕಾರ್ಯಾಚರಣೆ ಸಮ‌ೂಹದ ಭಾಗವಾಗಿರುವುದರೊಂದಿಗೆ ಇನ್ನೂ ಒಪ್ಪಂದದ ಮಿತಿಯಲ್ಲೇ ಇವೆ. (ಮೇಲಿನ ಪಟ್ಟಿಯಲ್ಲಿರುವ ಅಂಶಗಳನ್ನು ಗಮನಿಸಿ).ಇತ್ತೀಚಿನ 2010ರೊಳಗೆ ಕ್ಯೋಟೋ ಹೊರಸೂಸುವಿಕೆ ಬದ್ಧತೆಯ ಕರ್ತವ್ಯ ಪೂರ್ಣಗೊಳಿಸುವುದಕ್ಕಾಗಿ ಅಭಿವೃದ್ಧಿಯಲ್ಲಿರುವವುಗಳಲ್ಲಿ 2006ರ ಕೊನೆಯವರೆಗೆ ಯುನೈಟೆಡ್‌ ಕಿಂಗ್‌ಡಮ್‌ ಮತ್ತು ಸ್ವೀಡನ್ ಮಾತ್ರ EU ದೇಶಗಳಾಗಿದ್ದವು. ಕ್ಯೋಟೋಗೆ ಸಹಿಹಾಕಿದ 37 ದೇಶಗಳು ಒಂದು ಗುಂಪಾಗಿ 2012ರೊಳಗೆ 5%ನಷ್ಟು ಹಸಿರುಮನೆ ಅನಿಲ ಇಳಿಕೆಯಾಗುವ ಗುರಿಯನ್ನು ತಲುಪಬಹುದು. ಅಲ್ಲದೇ ಹಸಿರುಮನೆ ಅನಿಲ ಕಡಿಮೆ ಮಾಡುವಲ್ಲಿನ ಹೆಚ್ಚಿನ ಯಶಸ್ಸು, 1990ರಲ್ಲಿ ಕಮ್ಯೂನಿಸಂ ಸರಕಾರದ ಪತನದ ನಂತರ, ಪೌರಾತ್ಯ ಯುರೋಪ್ ದೇಶಗಳ ಹೊರಸೂಸುವಿಕೆಗಳ ಬಗ್ಗೆ ಬಲವಾದ ನಿರಾಕರಣೆಮಾಡುವುದರಿಂದ ಸಾಧ್ಯವಾಯಿತು ಎಂದು UN ಅಂಕಿಅಂಶಗಳು ಸೂಚಿಸುತ್ತವೆ.
ಉತ್ತರಾಧಿಕಾರಿ
ಕೆನಡಾ, ಫ್ರಾನ್ಸ್, ಜರ್ಮನಿ, ಇಟಲಿ, ಜಪಾನ್‌, ರಷ್ಯಾ, ಯುನೈಟೆಡ್‌ ಕಿಂಗ್‌ಡಮ್‌, ಅಮೆರಿಕಾ ಸಂಯುಕ್ತ ಸಂಸ್ಥಾನ, ಬ್ರೆಜಿಲ್‌, ಚೀನಾ, ಭಾರತ, ಮೆಕ್ಸಿಕೊ ಮತ್ತು ದಕ್ಷಿಣ ಆಫ್ರಿಕಾ ಮೊದಲಾದ ದೇಶಗಳನ್ನೊಳಗೊಂಡ 2007ರ ಫೆಬ್ರವರಿ 16ರಲ್ಲಿ ಒಪ್ಪಿದ ಕಾನೂನಿಗೊಳಪಡದ 'ವಾಷಿಂಗ್ಟನ್ ಡಿಕ್ಲರೇಶನ್', ಕ್ಯೋಟೋ ಶಿಷ್ಟಾಚಾರದ ಯಶಸ್ಸಿನ ರೂಪುರೇಷೆಯ ಸಿದ್ಧಾಂತದಲ್ಲಿ ನಂಬಿಕೆ ಇರಿಸಿದೆ. ಅವು ಕೈಗಾರೀಕರಣಗೊಂಡ ದೇಶಗಳು ಮತ್ತು ಅಭಿವೃದ್ಧಿಶೀಲ ದೇಶಗಳೆರಡಕ್ಕೂ ಅನ್ವಯಿಸುವ, ಜಾಗತಿಕ ಮಟ್ಟದಲ್ಲಿ ಮಿತಿ ಹೇರುವಿಕೆ-ಮತ್ತು-ವಹಿವಾಟು ವ್ಯವಸ್ಥೆಯನ್ನು ರೂಪಿಸುತ್ತವೆ. ಅಲ್ಲದೇ ಇದು 2009ರೊಳಗೆ ಸೂಕ್ತ ರೀತಿಯಲ್ಲಿ ರೂಪುಗೊಳ್ಳುವ ನಿರೀಕ್ಷೆ ಇದೆ. ಕಳೆದ 2007ರ ಜೂನ್‌ 7ರಲ್ಲಿ 33ನೇ G8 ಸಮಿತಿಯ ಮುಖಂಡರು G8 ದೇಶಗಳು '2050ರೊಳಗೆ ಜಾಗತಿಕ CO2 ಹೊರಸೂಸುವಿಕೆಗಳನ್ನು ಕನಿಷ್ಠ ಅರ್ಧದಷ್ಟಾದರೂ ಕಡಿಮೆ ಮಾಡುವ ಗುರಿ ಹೊಂದಬೇಕು' ಎಂಬ ಒಪ್ಪಂದಕ್ಕೆ ಬಂದರು. ಇದನ್ನು ಸಾಧಿಸಲು ಅನುಕೂಲವಾಗಿಸುವ ವಿವರಗಳು; ಯುನೈಟೆಡ್ ನೇಷನ್ಸ್ ಫ್ರೇಮ್ವರ್ಕ್‌ ಕನ್ವೆನ್ಷನ್‌ ಆನ್‌ ಕ್ಲೈಮೇಟ್‌ ಚೇಂಜ್‌‌ನೊಳಗಿನ ಚೌಕಟ್ಟಿನೊಳಗೆ ಇರುತ್ತದೆ .ಪರಿಸರ ಖಾತೆ ಸಚಿವರುಗಳಿಂದ ,ಬೆಳಕಿಗೆ ಬರುತ್ತಿರುವ ಪ್ರಮುಖ ಆರ್ಥಿಕಸ್ಥಿತಿಯನ್ನೂ ಒಳಗೊಂಡ ಕಾರ್ಯಚಟುವಟಿಕೆಯಲ್ಲಿ ಸಮಾಲೋಚಿಸಲ್ಪಡುತ್ತವೆ. ಯುನೈಟೆಡ್ ನೇಷನ್ಸ್ ಫ್ರೇಮ್ವರ್ಕ್‌ ಕನ್ವೆನ್ಷನ್‌ ಆನ್‌ ಕ್ಲೈಮೇಟ್‌ ಚೇಂಜ್‌ (UNFCCC)ನ ಆಶ್ರಯದಲ್ಲಿ ನಡೆದ ಹವಾಮಾನ ಬದಲಾವಣೆ ಮಾತುಕತೆಗಳ (ವಿಯೆನ್ನ ಕ್ಲೈಮೇಟ್‌ ಚೇಂಜ್‌ ಟಾಕ್ಸ್ 2007) ಒಂದು ಸುತ್ತು 2007ರ ಆಗಸ್ಟ್‌ 31ರಲ್ಲಿ, ಹವಾಮಾನ ಬದಲಾವಣೆಗೆ ಪರಿಣಾಮಕಾರಿ ಅಂತಾರಾಷ್ಟ್ರೀಯ ಪ್ರತಿಕ್ರಿಯೆಗಾಗಿ ಪ್ರಮುಖ ಅಂಶಗಳ ಮೇಲಿನ ಒಪ್ಪಂದದೊಂದಿಗೆ ಮುಕ್ತಾಯಗೊಂಡಿತು. ವಿಶ್ವಸಂಸ್ಥೆ ವರದಿ ಮಾಡಿದ ಮಾತುಕತೆಗಳ ಪ್ರಮುಖ ಲಕ್ಷಣಗಳಲ್ಲಿ, ಇಂಧನ ಸಾಮರ್ಥ್ಯವು ಹೊರಸೂಸುವಿಕೆಗಳಲ್ಲಿನ ಪ್ರಮಾಣವನ್ನು ಕಡಿಮೆ ಖರ್ಚಿನಲ್ಲಿ ಹೇಗೆ ಪರಿಣಾಮಕಾರಿ ನಿಯಂತ್ರಣ ಮಾಡುತ್ತದೆ,ಎಂಬುದನ್ನು ತೋರಿಸಿಕೊಟ್ಟಿದೆ.ಕಳೆದ 2007ರ ಡಿಸೆಂಬರ್ 3ರಲ್ಲಿ ಬಾಲಿಯ ನುಸ ದುವಾದಲ್ಲಿ ಆರಂಭವಾದ ಪ್ರಮುಖ ಅಂತಾರಾಷ್ಟ್ರೀಯ ಸಭೆಗೆ ವೇದಿಕೆ ಒದಗಿಸುವುದು ಈ ಮಾತುಕತೆಗಳ ಉದ್ದೇಶವಾಗಿತ್ತು. ಪೋಲೆಂಡ್‌‌ನ ಪೋಜ್ನಾನ್‌ನಲ್ಲಿ ಈ ಅಧಿವೇಶನವನ್ನು 2008ರಲ್ಲಿ ನಡೆಸಲಾಯಿತು. ಅರಣ್ಯನಾಶ ಮತ್ತು ಅರಣ್ಯ ಪ್ರದೇಶದ ಅವನತಿಯಿಂದ ಉಂಟಾಗುವ ಹೊರಸೂಸುವಿಕೆಗಳನ್ನು ಕಡಿಮೆಮಾಡುವುದು; (REDD) ಎಂದೂ ಕರೆಯುವ, ಅರಣ್ಯನಾಶ ತಪ್ಪಿಸುವ ಕ್ರಮಗಳನ್ನು ಭವಿಷ್ಯದ ಕ್ಯೋಟೋ ಶಿಷ್ಟಾಚಾರದಲ್ಲಿ ಕೈಗೊಳ್ಳುವ ಬಗೆಗಿನ ಚರ್ಚೆ ಈ ಸಭೆಯ ಪ್ರಮುಖ ವಿಷಯಗಳಲ್ಲಿ ಒಂದಾಗಿತ್ತು. ಕಳೆದ 2009ರ ಡಿಸೆಂಬರ್‌ನಲ್ಲಿ ಕೋಪೆನ್‌ಹ್ಯಾಗನ್‌ನಲ್ಲಿನ UN ಸಭೆಯ ಬಗೆಗಿನ ಪೂರ್ವನಿಯೋಜಿತ ಮಾತುಕತೆಗಳು ಪ್ರಸಕ್ತದಲ್ಲಿ ವೇಗ ಪಡೆದುಕೊಂಡು ಮುಂದಾಲೋಚನೆಗೆ ಮುಂದಾಗಿವೆ.[226]
ಏಷ್ಯಾ ಪ್ಯಾಸಿಫಿಕ್‌ ಪಾರ್ಟ್ನರ್ಷಿಪ್‌ ಆನ್‌ ಕ್ಲೀನ್‌ ಡೆವೆಲಪ್ಮೆಂಟ್‌ ಆಂಡ್‌ ಕ್ಲೈಮಟ್‌ .(ಪರಿಶುದ್ಧ ಅಭಿವೃದ್ಧಿ ಮತ್ತು ಹವಾಮಾನದ ಮೇಲಿನ ಏಷಿಯಾ ಪ್ಯಾಸಿಫಿಕ್ ದೇಶಗಳ ಪಾಲುದಾರಿಕೆ)
ಏಷ್ಯಾ ಪ್ಯಾಸಿಫಿಕ್‌ ಪಾರ್ಟ್ನರ್ಷಿಪ್‌ ಆನ್‌ ಕ್ಲೀನ್‌ ಡೆವೆಲಪ್ಮೆಂಟ್‌ ಆಂಡ್‌ ಕ್ಲೈಮೇಟ್‌ ನ ಏಳು ಏಷ್ಯಾ-ಪ್ಯಾಸಿಫಿಕ್‌ ದೇಶಗಳು ಮಾಡಿಕೊಂಡ ಒಂದು ಒಪ್ಪಂದ: ಆಸ್ಟ್ರೇಲಿಯಾ, ಕೆನಡಾ, ಚೀನಾ, ಭಾರತ, ಜಪಾನ್‌, ದಕ್ಷಿಣ ಕೊರಿಯಾ ಮತ್ತು ಅಮೇರಿಕಾ ಸಂಯುಕ್ತ ಸಂಸ್ಥಾನ. ಈ ಏಳು ದೇಶಗಳು ಪ್ರಪಂಚದ ಅರ್ಧಕ್ಕಿಂತಲೂ ಹೆಚ್ಚು ಇಂಗಾಲದ ಡೈಆಕ್ಸೈಡ್‌ ಹೊರಸೂಸುವಿಕೆಗೆ ಜವಾಬ್ದಾರವಾಗಿವೆ.ಈ ಸಹಭಾಗಿತ್ವವು 2006ರ ಜನವರಿಯಲ್ಲಿ ಆಸ್ಟ್ರೇಲಿಯಾದ ಸಿಡ್ನಿಯಲ್ಲಿ ನಡೆದ ಕಾರ್ಯಕ್ರಮದಲ್ಲಿ ಅಧಿಕೃತವಾಗಿ ಆರಂಭವಾಯಿತು. ಒಪ್ಪಂದದ ಸದಸ್ಯ ರಿಂದ ಸದಸ್ಯ ಒಕ್ಕೂಟ ರಾಷ್ಟ್ರಗಳು ಶುದ್ಧ ಇಂಧನ ನಿರ್ಮಾಣದ ಸಾಮರ್ಥ್ಯ ಮತ್ತು ಮಾರುಕಟ್ಟೆ ರಚನೆಯ ಉದ್ದೇಶವನ್ನು ಹೊಂದಿರುವ ಸುಮಾರು 100 ಯೋಜನೆಗಳನ್ನು ಪ್ರಾರಂಭಿಸಿದವು, ಎಂದು ಈ ಒಕ್ಕೂಟ ಸೂಚಿಸುತ್ತದೆ. ಈ ಚಟುವಟಿಕೆಗಳನ್ನು ಗಟ್ಟಿ ತಳಪಾಯದೊಂದಿಗೆ ನಿರ್ಮಿಸುವ ನಿಟ್ಟಿನಲ್ಲಿ, ಶುದ್ಧ ಇಂಧನ ಮತ್ತು ಪರಿಸರ ತಂತ್ರಜ್ಞಾನ ಮತ್ತು ಸೇವೆಗಳನ್ನು ಪರಿಣಾಮಕಾರಿಯಾಗಿ ಕಾರ್ಯಾಚರಣೆಗೆ ತರಲು ದೀರ್ಘಕಾಲಿಕ ಯೋಜನೆಗಳನ್ನು ರೂಪಿಸಲಾಯಿತು. ಈ ಒಪ್ಪಂದವು ಹಸಿರುಮನೆ ಅನಿಲ ಹೊರಸೂಸುವಿಕೆಗಳನ್ನು ವೈಯಕ್ತಿಕವಾಗಿ ಕಡಿಮೆ ಮಾಡಲು ಆಯಾ ದೇಶಗಳಿಗೆ ಸೂಚಿಸುತ್ತದೆ.ಯಾವುದೇ ಅನುಷ್ಟಾನದ ವಿಧಾನಗಳಿಲ್ಲದೇ ಈ ಗುರಿ ತಲುಪುವಂತೆ ಮಾಡಿದೆ.ಈ ಒಪ್ಪಂದದ ಅನುಮೋದಕರು, ಇದು ಸುಲಭ ಹೊಂದಾಣಿಕೆಯ ಯೋಜನೆಯಾಗಿದ್ದು "ಕ್ಯೋಟೋ ಶಿಷ್ಟಾಚಾರಕ್ಕೆ ಪೂರಕ"ವಾಗಿದೆ ಎಂದು ಹೇಳಿದ್ದಾರೆ. ಯಾವುದೇ ಸೂಕ್ತ ಅನುಷ್ಟಾನದ ಸೂತ್ರಗಳಿಲ್ಲದೇ ಒಪ್ಪಂದವು ಪರಿಣಾಮಕಾರಿಯಾಗಿರುವುದಿಲ್ಲ. ಇದು ಪ್ರಸ್ತುತ ಕ್ಯೋಟೋ ಶಿಷ್ಟಾಚಾರದ ಬದಲಿಗೆ ನಿಯೋಜಿಸಿದ ಶಿಷ್ಟಾಚಾರದ ಮಾತುಕತೆಗಳನ್ನು ಕೂಡಾ (2005ರ ಡಿಸೆಂಬರ್‌ನಲ್ಲಿ ಮಾಂಟ್ರಿಯಲ್‌ನಲ್ಲಿ ಆರಂಭವಾದ ಮಾತುಕತೆಗಳು) ಹಾಳುಮಾಡುತ್ತದೆ; ಎಂದು ವಿಮರ್ಶಕರು ತಿಳಿಸಿದ್ದಾರೆ. U.S. ಸೆನೆಟರ್ ಜಾನ್ ಮ್ಯಾಕ್‌ಕೈನ್ಅವರು ಈ ಸಹಭಾಗಿತ್ವವು "ಸಾರ್ವಜನಿಕ ಸಂಪರ್ಕ-ಸಂಬಂಧಗಳ ಕೆಲಸ" ಎಂದು ಹೇಳಿದರೆ, ಅರ್ಥಶಾಸ್ತ್ರಜ್ಞರು ಸಹಭಾಗಿತ್ವವು "ಅಮೇರಿಕಾ ಮತ್ತು ಆಸ್ಟ್ರೇಲಿಯಾಕ್ಕೆ ಕ್ಯೋಟೋ ಅನುಮೋದಿಸುವುದನ್ನು ನಿರಾಕರಿಸಲು ಪೇಟೆಂಟ್ ಮರೆಮಾಚುವ ಸಾಧನವಾಗಿದೆ" ಎಂದು ವಿವರಿಸಿದ್ದಾರೆ.
ಇವನ್ನೂ ಗಮನಿಸಿ
{| |
ಹೊರಗಿನ ಕೊಂಡಿಗಳು
ವರ್ಗ:ಕಾನೂನಿನಲ್ಲಿ 2005 ವರ್ಗ:ಪರಿಸರ ಕುರಿತು ಒಪ್ಪಂದಗಳು ವರ್ಗ:ಇಂಗಾಲದ ಡಯಾಕ್ಸೈಡ್‌ ವರ್ಗ:ಇಂಗಾಲದ ಹಣಕಾಸು. ವರ್ಗ:ಹವಾಮಾನ ಬದಲಾವಣೆ ಕುರಿತು ಒಪ್ಪಂದ. ವರ್ಗ:21ನೆಯ ಶತಮಾನದ ಒಪ್ಪಂದಗಳು. ವರ್ಗ:ಹವಾಮಾನ ಬದಲಾವಣೆಗೆ ಸಂಬಂಧಿಸಿದಂತೆ ವಿಶ್ವಸಂಸ್ಥೆಯ ನಿಯಮಾವಳಿಗಳ ಸಭೆ. ವರ್ಗ:ಅಂತಾರಾಷ್ಟ್ರೀಯ ಸಂಬಂಧಗಳಲ್ಲಿ 2005. ವರ್ಗ:ಪರಿಸರ ವಿಜ್ಞಾನ
ಛಾಲೆಂಜ್
ಛಾಲೆಂಜ್ ಜೀ ಕನ್ನಡವಾಹಿನಿ ರಿಯಾಲಿಟಿ ಶೋ ‍‍‍
ವರ್ಗ:ಕಿರುತೆರೆ ಕಾರ್ಯಕ್ರಮಗಳು
ಚೋಟಾ ಚಾಂಪಿಯನ್
ಚೋಟಾ ಚಾಂಪಿಯನ್ ಜೀ ಕನ್ನಡವಾಹಿನಿ ರಿಯಾಲಿಟಿ ಶೋ ‍‍‍
ವರ್ಗ:ಕಿರುತೆರೆ ಕಾರ್ಯಕ್ರಮಗಳು
ಉಪಾಕರ್ಮ
ಉಪಾಕರ್ಮ "ಆರಂಭ" ಬ್ರಾಹ್ಮಣ ವರ್ಣದ ಆಧುನಿಕ ಹಿಂದೂಗಳಿಂದ ಆಚರಿಸಲ್ಪಡುವ ಒಂದು ವೈದಿಕ ಕ್ರಿಯಾವಿಧಿ. ಈ ಕ್ರಿಯಾವಿಧಿಯನ್ನು ದೈನಂದಿನ ಸಂಧ್ಯಾವಂದನೆ ಮಾಡುವ ಆರ್ಯ ವೈಶ್ಯ ಸಮುದಾಯದವರೂ ಆಚರಿಸುತ್ತಾರೆ. ಉಪಾಕರ್ಮವನ್ನು ವರ್ಷಕ್ಕೆ ಒಂದು ಸಾರಿ ಶ್ರಾವಣ ಅಥವಾ ಧನಿಷ್ಠಾ ನಕ್ಷತ್ರದಲ್ಲಿ ನಡೆಸಲಾಗುತ್ತದೆ ಮತ್ತು ಇದರಲ್ಲಿ ಬ್ರಾಹ್ಮಣರು ಶಾಸ್ತ್ರೋಕ್ತವಾಗಿ ತಮ್ಮ ಉಪನಯನದ ದಾರವನ್ನು ಬದಲಿಸುತ್ತಾರೆ ಜೊತೆಗೆ ಸಂಬಂಧಿತ ಶ್ರೌತ ಕ್ರಿಯಾವಿಧಿಗಳು ಇರುತ್ತವೆ ಮತ್ತು ವೈದಿಕ ಶ್ಲೋಕಗಳನ್ನು ರಚಿಸಿದರು ಎಂದು ಹಿಂದೂಗಳು ನಂಬುವ ಋಷಿಗಳಿಗೆ ಶ್ರಾದ್ಧ ತರ್ಪಣಗಳನ್ನು ಕೊಡುತ್ತಾರೆ.
ಉಪಾಕರ್ಮ ವಿಧಿ
ವಿಧಿವತ್ತಾಗಿ ವೇದವನ್ನು ಅಧ್ಯಯನ ಮಾಡಲು ಪ್ರಾರಂಭಿಸುವುದು. ವೇದಾಧಿಕಾರಿಗಳಾದ ಬ್ರಾಹ್ಮಣ ಕ್ಷತ್ರಿಯ ವೈಶ್ಯ ಈ ಮೂರು ವರ್ಣದವರಿಗೂ ವಿಹಿತವಾಗಿದೆ. ಉಪನಯನಾನಂತರದಲ್ಲಿ ಮೊಟ್ಟ ಮೊದಲು ವೇದಾಧ್ಯಯನಕ್ಕೆ ಪ್ರಾರಂಭಿಸುವುದು ಪ್ರಥಮೋಪಾಕರ್ಮ. ಅಧ್ಯಯನ ಮಾಡಲು ಪ್ರಾರಂಭಿಸುವುದಕ್ಕೆ ಮೊದಲು ಹೋಮಮಾಡಿ ಆ ಅಗ್ನಿ ಸನ್ನಿಧಿಯಲ್ಲಿ ವೇದಾಧ್ಯಯನಕ್ಕೆ ಉಪಕ್ರಮಿಸಬೇಕು. ಪ್ರತಿವರ್ಷದಲ್ಲೂ ಶ್ರಾವಣ ಮಾಸದ ಹುಣ್ಣಿಮೆಯಲ್ಲಿ ಯಜುರ್ವೇದಿಗಳೂ ಇದೇ ತಿಂಗಳಿನ ಶ್ರವಣನಕ್ಷತ್ರದಲ್ಲಿ ಋಗ್ವೇದಿಗಳೂ ಹುಣ್ಣಿಮೆಯಲ್ಲೇ ಅಥರ್ವಣವೇದಿಗಳೂ ಉಪಾಕರ್ಮ ಮಾಡಬೇಕೆಂದು ವಿಹಿತವಾಗಿದೆ. ಶ್ರಾವಣ ಹುಣ್ಣಿಮೆ ಅಥವಾ ಶ್ರವಣನಕ್ಷತ್ರದ ದಿವಸ ಚಂದ್ರಗ್ರಹಣ ಸಂಭವಿಸಿದರೆ ಅಥವಾ ಸಿಂಹ ಸಂಕ್ರಮಣವಾದರೆ ಆ ದಿವಸ ಗ್ರಹಣ ಅಥವಾ ಸಂಕ್ರಮಣ ದುಷ್ಟವಾಗುವುದರಿಂದ ಆ ಕಾಲವನ್ನು ಬಿಟ್ಟು ಆಷಾಢ ಶುಕ್ಲ ಪುರ್ಣಿಮಾ ಅಥವಾ ಭಾದ್ರಪದಶುಕ್ಲ ಪುರ್ಣಿಮಾ ದಿವಸ ಯಜುರ್ವೇದಿಗಳೂ ಶುಕ್ಲಪಂಚಮಿ ಅಥವಾ ಹಸ್ತನಕ್ಷತ್ರದಲ್ಲಿ ಋಗ್ವೇದಿಗಳೂ ಶ್ರಾವಣಮಾಸ ಅಧಿಕ ಬಂದರೆ ನಿಜಶ್ರಾವಣಮಾಸದಲ್ಲಿ ಮಾಡಬೇಕು. ಅಧಿಕ ಶ್ರಾವಣದಲ್ಲೇ ಮಾಡುವ ಪದ್ಧತಿ ಕೆಲವರಲ್ಲಿ ಮಾತ್ರ ಇದೆ. ಗುರು, ಶುಕ್ರರು ಅಸ್ತರಾಗಿದ್ದಾಗ ಪ್ರಥಮೋಪಾಕರ್ಮ ಕೂಡದು. ಉಪಾಕರ್ಮಾನಂತರ ಐದು ತಿಂಗಳಕಾಲ ಶುಕ್ಲಪಕ್ಷದ ದಿವಸಗಳಲ್ಲಿ ವೇದಾಧ್ಯಯನವನ್ನೂ ಕೃಷ್ಣಪಕ್ಷದ ದಿವಸಗಳಲ್ಲಿ ಶಾಸ್ತ್ರಾಧ್ಯಯನವನ್ನೂ ಮಾಡಬೇಕು. ಶ್ರಾವಣದಲ್ಲಿ ಪ್ರಾರಂಭಿಸುವ ವೇದಾಧ್ಯಯನವನ್ನು ಪುಷ್ಯಮಾಸ ಶುಕ್ಲಪಕ್ಷದಲ್ಲಿ ಮುಕ್ತಾಯ ಮಾಡಬೇಕು. ಈ ಮುಕ್ತಾಯಕ್ಕೆ ಉತ್ಸರ್ಜನ ಎಂದು ಹೆಸರು. ಉತ್ಸರ್ಜನಾನಂತರ ಮತ್ತೆ ಶ್ರಾವಣದಲ್ಲಿ ಅಧ್ಯಯನವನ್ನು ಪ್ರಾರಂಭಿಸುವುದು ನಿತ್ಯೋಪಾಕರ್ಮ. ಇದಕ್ಕೆ ಗುರು ಶುಕ್ರಾಸ್ತಾದಿದೋಷಗಳಿಲ್ಲ. ಈ ಸಮಾರಂಭವನ್ನು ಜನಿವಾರದ ಹಬ್ಬ ಎಂದು ಕರೆಯುವುದೂ ಕೆಲವರಲ್ಲಿ ರೂಢಿಯಲ್ಲಿದೆ.
ವರ್ಗ:ಹಿಂದೂ ಕ್ರಿಯಾವಿಧಿಗಳು
ಹಿಂದೂ ಧರ್ಮದಲ್ಲಿ ಪ್ರಾರ್ಥನೆ
ಪ್ರಾರ್ಥನೆ ಅಥವಾ ಪೂಜೆ ಹಿಂದೂ ಧರ್ಮದ ಒಂದು ಅವಿಭಾಜ್ಯ ಭಾಗವೆಂದು ಪರಿಗಣಿಸಲ್ಪಟ್ಟಿದೆ. ಮಂತ್ರಗಳ ಪಠಣ ಹಿಂದೂ ಧರ್ಮದಲ್ಲಿ ಪೂಜೆಯ ಅತ್ಯಂತ ಜನಪ್ರಿಯ ರೂಪವಾಗಿದೆ. ಯೋಗ ಮತ್ತು ಧ್ಯಾನಗಳೂ ದೇವರ ಕಡೆಗೆ ಮಾಡುವ ಭಕ್ತಿಪೂರ್ವಕ ಸೇವೆಯ ರೂಪವೆಂದು ಪರಿಗಣಿಸಲ್ಪಟ್ಟಿದೆ.
ನೋಡಿ
ವರ್ಗ:ಹಿಂದೂ ಪ್ರಾರ್ಥನೆ ಮತ್ತು ಧ್ಯಾನ
ಬ್ರಾಹ್ಮಿ ಮುಹೂರ್ತ
ಹಿಂದೂ ಧರ್ಮದಲ್ಲಿ, ಬ್ರಾಹ್ಮಿ ಮುಹೂರ್ತವು ಸೂರ್ಯೋದಯಕ್ಕೆ ಮೊದಲು ಒಂದೂವರೆ ಗಂಟೆಗಳ ಅವಧಿ ಅಥವಾ ಹೆಚ್ಚು ನಿಖರವಾಗಿ ೧ಗಂಟೆ ೩೬ ನಿಮಿಷಗಳು ಅಂದರೆ ೯೬ ನಿಮಿಷಗಳು = ೨ ಮುಹೂರ್ತ ಅಥವಾ ೪ ಘಟಿಕಾ. ಒಂದು ಮುಹೂರ್ತದ ಅವಧಿ ೪೮ ನಿಮಿಷಗಳು, ಮತ್ತು ಬ್ರಾಹ್ಮಿ ಮುಹೂರ್ತವನ್ನು ಯೋಗದ ಎಲ್ಲ ಅಭ್ಯಾಸಗಳಲ್ಲಿ ಸೂಚಿಸಲಾಗುತ್ತದೆ, ಮತ್ತು ಇದು ಧ್ಯಾನ, ಪೂಜೆ ಅಥವಾ ಇತರ ಯಾವುದೇ ಧಾರ್ಮಿಕ ಆಚರಣೆಗೆ ಸಾಂಪ್ರದಾಯಿಕವಾಗಿ ಅತ್ಯಂತ ಸೂಕ್ತವೆಂದು ಪರಿಗಣಿಸಲಾಗುತ್ತದೆ. ಉಷಃಕಾಲದ ಮುಂಚಿನ ಒಂದು ಗಂಟೆಯ ಅವಧಿಯಲ್ಲಿ, ಸಂತರು ಮತ್ತು ಯೋಗಿಗಳು ಉತ್ತರಕ್ಕೆ ಮುಖಮಾಡಿ, ತಮ್ಮನ್ನು ತಾವು ಯೋಗಿಕ ಭಂಗಿಯಲ್ಲಿ ಸ್ಥಾಪಿಸಿಕೊಂಡು ಓಂಕಾರವನ್ನು ಪಠಿಸುತ್ತಾರೆ ಮತ್ತು ಬ್ರಹ್ಮ (ಅಥವಾ ಸೂರ್ಯ), ಅಥವಾ ವಿಷ್ಣುವಿನ ಭಕ್ತರು ಅಥವಾ ವಿಷ್ಣುವನ್ನೇ ಧ್ಯಾನಿಸುತ್ತಾರೆ.
ವರ್ಗ:ಹಿಂದೂ ಪ್ರಾರ್ಥನೆ ಮತ್ತು ಧ್ಯಾನ
ಬಿ.ವಿ.ಭೂಮರಡ್ಡಿ ಇಂಜಿನಿಯರಿಂಗ್ ಕಾಲೇಜ್, ಹುಬ್ಬಳ್ಳಿ
ಬಿ.ವಿ.ಭೂಮರಡ್ಡಿ ಇಂಜಿನಿಯರಿಂಗ್ ಕಾಲೇಜ್ವು ಹುಬ್ಬಳ್ಳಿ ನಗರದ ವಿದ್ಯಾನಗರಯಲ್ಲಿದೆ. ಇದು ೧೯೪೭ರಲ್ಲಿ ಸ್ಥಾಪಿತವಾಗಿದ್ದು ವಿಶ್ವೇಶ್ವರಯ್ಯ ತಾಂತ್ರಿಕ ವಿಶ್ವವಿದ್ಯಾಲಯ, ಬೆಳಗಾವಿ ದಿಂದ ಮಾನ್ಯತೆ ಹೊಂದಿದೆ. ೨೦೦೭ದಲ್ಲಿ ಸ್ವಾಯತ್ತತೆ ಹೊಂದಿ ಅಖಿಲ ಭಾರತ ತಾಂತ್ರಿಕ ಶಿಕ್ಷಣ ಮಂಡಳಿ (ನವದೆಹಲಿ)ಯು ಮಾನ್ಯತೆ ನೀಡಿದೆ .ಅದರಂತೆ ರಾಷ್ಟ್ರೀಯ ಮಾನ್ಯತಾ ಮಂಡಳಿಯು ಕೊಡ ಮಾನ್ಯತೆ ನೀಡಿದೆ. ಪ್ರಸ್ತುತ ೧೨ ಪದವಿ ಹಾಗೂ ೮ ಸ್ನಾತಕೋತ್ತರ ವಿಭಾಗಗಳು ಕಾರ್ಯನಿರ್ವಹಿಸುತ್ತವೆ.
ಚರಿತ್ರೆ
ಬಿ.ವಿ.ಭೂಮರಡ್ಡಿ ತಾಂತ್ರಿಕ ಮತ್ತು ಅಭಿಯಾಂತ್ರಿಕ ಮಹಾವಿದ್ಯಾಲಯವು ಧಾರವಾಡ ಜಿಲ್ಲೆಯ ಹುಬ್ಬಳ್ಳಿ ನಗರದಲ್ಲಿ ೧೯೪೭ರಲ್ಲಿ ಪ್ರಾರಂಭವಾಯಿತು.
ವಿಭಾಗಗಳು
ಪದವಿ ವಿಭಾಗಗಳು
ಸ್ನಾತಕೋತ್ತರ ಪದವಿ ವಿಭಾಗಗಳು
ಸಿವಿಲ್ ಎಂಜಿನಿಯರಿಂಗ್
ಗಣಕಯಂತ್ರ ವಿಜ್ಞಾನ ಎಂಜಿನಿಯರಿಂಗ್
ಯಾಂತ್ರಿಕ ಎಂಜಿನಿಯರಿಂಗ್
ವಿದ್ಯುನ್ಮಾನ ಮತ್ತು ಸಂವಹನ ಎಂಜಿನಿಯರಿಂಗ್
ವಿದ್ಯುತ್ ಮತ್ತು ವಿದುನ್ಮಾನ ಎಂಜಿನಿಯರಿಂಗ್
ಅರೆಕಾಲಿಕ ಸ್ನಾತಕೋತ್ತರ ಪದವಿ ವಿಭಾಗಗಳು
'''ಎಮ್. ಎಸ್. ಎಂಜಿನಿಯರಿಂಗ್ (ಸಂಶೋಧನೆ) ಮತ್ತು ಪಿ. ಎಚ್. ಡಿ'''
ಕರ್ನಾಟಕ ಲಿಂಗಾಯತ ಎಜುಕೇಶನ್ ಸೊಸೈಟಿ, ಬೆಳಗಾವಿ
ಕರ್ನಾಟಕ ಲಿಂಗಾಯತ ಎಜುಕೇಶನ್ ಸೊಸೈಟಿವು ೧೯೧೦ದಲ್ಲಿ ಸ್ಥಾಪಿಸಲ್ಪಟ್ಟಿದೆ.
ಆವರಣ
ಮಹಾವಿದ್ಯಾಲಯವು ೧೦೦ ಎಕರೆ ವಿಶಾಲವಾದ ಆವರಣ ಹೊಂದಿದೆ. ಆವರಣದಲ್ಲಿ ಕ್ರಿಕೇಟ್, ಟೆನ್ನಿಸ್, ಕಾಲ್ಚಂಡು, ಒಳಾಂಗಣ ಮೈದಾನ ಇದೆ.
ಗ್ರಂಥಾಲಯ
ಗ್ರಂಥಾಲಯ ಹಾಗೂ ಮಾಹಿತಿ ಕೇಂದ್ರವು  ಅತ್ಯುನ್ನತ ಡಿಜಿಟಲ್ ಗ್ರಂಥಾಲಯ  ಮತ್ತು ಸಾವಿರಾರು ಎಲ್ಲ  ವಿಭಾಗದ ಪುಸ್ತಕಗಳನ್ನು  ಹೊಂದಿದೆ. ವೈಜ್ಞಾನಿಕ ಹಾಗೂ ತಾಂತ್ರಿಕ ದೈನಿಕ, ವಾರಪತ್ರಿಕೆ ಮತ್ತು ಮಾಸಪತ್ರಿಕೆಗಳು ಉಂಟು. ರಾಷ್ಟ್ರೀಯ ಹಾಗೂ ಅಂತರರಾಷ್ಟ್ರೀಯ ನಿಯತಕಾಲಿಕಗಳು ಸಿಗುತ್ತವೆ.
ಜೀವನ ಮಾರ್ಗದರ್ಶನ ಕೇಂದ್ರ
ಟಿ ಸಿ ಎಸ್ (ಟಾಟಾ ಕನ್ಸಲ್ಟನ್ಸಿ ಸರ್ವಿಸಸ್), ಮೈಂಡ್ ಟ್ರೀ, ಐ ಗೇಟ್, ಎಂಪಾಸಿಸ್ ಹಾಗೂ ಐಬಿಎಮ್ ಮುಂತಾದ ಅಂತರರಾಷ್ಟ್ರೀಯ ಮಾಹಿತಿ ತಂತ್ರಜ್ಞಾನ ಕಂಪನಿಗಳು ಕ್ಯಾಂಪಸ್ ಸಂದರ್ಶನ ನಡುಸುತ್ತವೆ.
ಬಾಹ್ಯ ಸಂಪರ್ಕಗಳು
ಮಹಾವಿದ್ಯಾಲಯದ ಅಧಿಕೃತ ಅಂತರ್ಜಾಲ ತಾಣ
ವರ್ಗ:ಶೈಕ್ಷಣಿಕ ಸಂಸ್ಥೆಗಳು ವರ್ಗ:ಕರ್ನಾಟಕದ ಇಂಜಿನಿಯರಿಂಗ್ ಕಾಲೇಜುಗಳು
ಹಣಕಾಸಿನ ವರ್ಷ
ಒಂದು ಹಣಕಾಸಿನ ವರ್ಷ (ಅಥವಾ ವಿತ್ತ ವರ್ಷ, ಅಥವಾ ಕೆಲವೊಮ್ಮೆ ಆಯವ್ಯಯದ ವರ್ಷ ) ಎಂಬುದು ಒಂದು ಅವಧಿಯಾಗಿದ್ದು, ವ್ಯವಹಾರಗಳು ಮತ್ತು ಇತರ ಸಂಘಟನೆಗಳಲ್ಲಿ ವಾರ್ಷಿಕ ("ವಾರ್ಷಿಕವಾಗಿ") ಹಣಕಾಸಿನ ಲೆಕ್ಕಪಟ್ಟಿಗಳನ್ನು ಲೆಕ್ಕಾಚಾರ ಹಾಕುವುದಕ್ಕೆ ಸಂಬಂಧಿಸಿದಂತೆ ಅದನ್ನು ಬಳಸಲಾಗುತ್ತದೆ. ಅನೇಕ ಅಧಿಕಾರ ವ್ಯಾಪ್ತಿಗಳಲ್ಲಿ, ಲೆಕ್ಕಪತ್ರಗಾರಿಕೆ ಮತ್ತು ತೆರಿಗೆ ವಿಧಿಸುವಿಕೆಗೆ ಸಂಬಂಧಿಸಿದ ನಿಯಂತ್ರಕ ಕಾನೂನುಗಳಿಗೆ ಹನ್ನೆರಡು ತಿಂಗಳುಗಳಿಗೊಮ್ಮೆ ಇಂಥ ವರದಿಗಳ ಅಗತ್ಯವು ಕಂಡುಬರುತ್ತದೆಯಾದರೂ, ವರದಿಮಾಡಲ್ಪಟ್ಟ ಅವಧಿಯು ಒಂದು ಸಂವತ್ಸರದ ವರ್ಷವನ್ನು (ಅಂದರೆ, ಜನವರಿಯಿಂದ ಡಿಸೆಂಬರ್‌ವರೆಗಿನ ಅವಧಿಯನ್ನು‌) ಒಳಗೊಂಡಿರುತ್ತದೆ ಎಂದೇನೂ ಇಲ್ಲ. ವ್ಯವಹಾರಗಳು ಮತ್ತು ದೇಶಗಳ ನಡುವೆ ಹಣಕಾಸಿನ ವರ್ಷಗಳು ವ್ಯತ್ಯಾಸವಾಗುತ್ತವೆ. ಆದಾಯ ತೆರಿಗೆಯ ವರದಿಗಾರಿಕೆಗೆ ಸಂಬಂಧಿಸಿದಂತೆ ಬಳಕೆಯಾದ ವರ್ಷವನ್ನೂ ಸಹ ಹಣಕಾಸಿನ ವರ್ಷವು ಉಲ್ಲೇಖಿಸಬಹುದು.
ಇದರ ಜೊತೆಗೆ, ಅನೇಕ ಕಂಪನಿಗಳು ಕಂಡುಕೊಂಡಿರುವ ಪ್ರಕಾರ, ಹೋಲಿಕೆಯ ಉದ್ದೇಶಗಳಿಗೆ ಸಂಬಂಧಿಸಿದಂತೆ ಹಾಗೂ ಸ್ಥಳೀಯ ಶಾಸನವು ಅನುಮತಿಸುವ ವಾರದ ಅದೇ ದಿನದಂದು ಕಂಪನಿಗಳು ತಮ್ಮ ಹಣಕಾಸಿನ ವರ್ಷವನ್ನು ಯಾವಾಗಲೂ ಅಂತ್ಯಗೊಳಿಸಲೆಂದು ಕರಾರುವಾಕ್ಕಾದ ದಾಸ್ತಾನು ಸಮೀಕ್ಷೆಯನ್ನು ನಡೆಸುವುದಕ್ಕೆ ಸಂಬಂಧಿಸಿದಂತೆಯೂ ಇದು ಅನುಕೂಲಕರವಾಗಿದೆ. ಈ ರೀತಿಯಲ್ಲಿ, ಕೆಲವೊಂದು ಹಣಕಾಸಿನ ವರ್ಷಗಳು 52 ವಾರಗಳನ್ನು ಹೊಂದಿದ್ದರೆ, ಇನ್ನು ಕೆಲವು 53 ವಾರಗಳನ್ನು ಹೊಂದಿರುತ್ತವೆ. ಈ ವಿಧಾನವನ್ನು ಅಳವಡಿಸಿಕೊಂಡಿರುವ ಪ್ರಮುಖ ಸಂಸ್ಥೆಗಳಲ್ಲಿ ಸಿಸ್ಕೊ ಸಿಸ್ಟಮ್ಸ್‌ ಮತ್ತು ಟೆಸ್ಕೊ ಸೇರಿವೆ.
ಯುನೈಟೆಡ್‌ ಕಿಂಗ್‌ಡಂನಲ್ಲಿ, BT ಗ್ರಿಡ್‌ ಮತ್ತು ನ್ಯಾಷನಲ್‌ ಗ್ರಿಡ್‌‌‌ನಂಥ, ಹಿಂದೊಮ್ಮೆ ಸರ್ಕಾರ ಸ್ವಾಮ್ಯದಲ್ಲಿದ್ದ ಅನೇಕ ಪ್ರಮುಖ ಸಂಸ್ಥೆಗಳು ಸರ್ಕಾರದ ವಿತ್ತ ವರ್ಷದ ಬಳಕೆಯನ್ನು ಮುಂದುವರಿಸುತ್ತಿದ್ದು, ಇದು ಮಾರ್ಚ್‌‌ನ ಕೊನೆಯ ದಿನದಂದು ಅಂತ್ಯಗೊಳ್ಳುತ್ತದೆ; ಖಾಸಗೀಕರಣವಾದಂದಿನಿಂದ ಸದರಿ ಪರಿಪಾಠವನ್ನು ಬದಲಾಯಿಸಿಕೊಳ್ಳಲು ಈ ಕಂಪನಿಗಳು ಯಾವುದೇ ಕಾರಣವನ್ನು ಕಂಡುಕೊಂಡಿಲ್ಲವಾದ್ದರಿಂದ ಇದು ಹಾಗೆಯೇ ಮುಂದುವರೆದಿದೆ.
ಅದೇನೇ ಇದ್ದರೂ, ಅಮೆರಿಕಾ ಸಂಯುಕ್ತ ಸಂಸ್ಥಾನಗಳಲ್ಲಿನ ಸಾರ್ವಜನಿಕವಾಗಿ ವ್ಯವಹಾರ ನಡೆಸುವ ಕಂಪನಿಗಳನ್ನು ಪರಿಗಣಿಸಿದಾಗ, ಅವುಗಳ ಪೈಕಿಯ ಸುಮಾರು 65%ನಷ್ಟು ಕಂಪನಿಗಳ ಹಣಕಾಸಿನ ವರ್ಷವು ಸಂವತ್ಸರ ವರ್ಷಕ್ಕೆ ತದ್ರೂಪಿಯಾಗಿದೆ; UK ಮತ್ತು ಉಳಿದೆಡೆಗಳಲ್ಲಿನ (ಆಸ್ಟ್ರೇಲಿಯಾ, ನ್ಯೂಜಿಲೆಂಡ್‌ ಮತ್ತು ಜಪಾನ್‌‌‌ನಂಥ ಗಮನಾರ್ಹ ದೇಶಗಳನ್ನು ಹೊರತುಪಡಿಸಿ) ಬಹುಪಾಲು ದೊಡ್ಡ ಸಂಸ್ಥೆಗಳಿಗೂ ಸಹ ಈ ಮಾತು ಅನ್ವಯಿಸುತ್ತದೆ.
ಅನೇಕ ವಿಶ್ವವಿದ್ಯಾಲಯಗಳು ಬೇಸಿಗೆಯ ಅವಧಿಯಲ್ಲಿ ಕೊನೆಗೊಳ್ಳುವ ಒಂದು ಹಣಕಾಸಿನ ವರ್ಷವನ್ನು ಹೊಂದಿವೆ; ಶಾಲಾ ವರ್ಷದೊಂದಿಗೆ (ಶೈಕ್ಷಣಿಕ ವರ್ಷದೊಂದಿಗೆ) ಹಣಕಾಸಿನ ವರ್ಷವನ್ನು ಸರಿಹೊಂದಿಸುವ ದೃಷ್ಟಿಯಿಂದ, ಮತ್ತು ಬೇಸಿಗೆಯ ತಿಂಗಳುಗಳ ಅವಧಿಯಲ್ಲಿ ಶಾಲೆಯು ಸಾಮಾನ್ಯವಾಗಿ ಕಡಿಮೆ ಚಟುವಟಿಕೆಯಿಂದ ಕೂಡಿರುತ್ತದೆಯಾದ್ದರಿಂದ, ಈ ಪರಿಪಾಠವನ್ನು ಅನುಸರಿಸಲಾಗುತ್ತದೆ. ಉತ್ತರಾರ್ಧಗೋಳದಲ್ಲಿ, ಇದು ಒಂದು ವರ್ಷದ ಜುಲೈ ತಿಂಗಳಿನಿಂದ ಮುಂದಿನ ವರ್ಷದ ಜೂನ್‌ವರೆಗೆ ಇರುತ್ತದೆ. ದಕ್ಷಿಣಾರ್ಧ ಗೋಳದಲ್ಲಿ, ಇದು ಒಂದು ಏಕ ಸಂವತ್ಸರ ವರ್ಷದ ಜನವರಿಯಿಂದ ಡಿಸೆಂಬರ್‌‌ವರೆಗೆ ಇರುತ್ತದೆ.
ಕೆಲವೊಂದು ಮಾಧ್ಯಮಗಳು/ಸಂವಹನ ಆಧರಿತ ಸಂಘಟನೆಗಳು ತಮ್ಮ ಹಣಕಾಸಿನ ವರ್ಷಕ್ಕೆ ಸಂಬಂಧಿಸಿದ ಆಧಾರವಾಗಿ, ಒಂದು ಪ್ರಸಾರದ ಸಂವತ್ಸರವನ್ನು ಬಳಕೆಮಾಡಿಕೊಳ್ಳುತ್ತವೆ.
ಆಸ್ಟ್ರೇಲಿಯಾ
ಆಸ್ಟ್ರೇಲಿಯಾದ ಸರ್ಕಾರದ ವಿತ್ತ ವರ್ಷವು ಜುಲೈ 1ರಂದು ಆರಂಭವಾಗಿ ಮುಂದಿನ ವರ್ಷದ ಜೂನ್‌ 30ರಂದು ಸಮಾಪ್ತಿಯಾಗುತ್ತದೆ. ವೈಯಕ್ತಿಕ ಆದಾಯ ತೆರಿಗೆ ಮತ್ತು ಒಕ್ಕೂಟದ ಆಯವ್ಯಯಕ್ಕೆ ಸಂಬಂಧಿಸಿಯೂ ಈ ಮಾತು ಅನ್ವಯವಾಗುತ್ತದೆ, ಹಾಗೂ ಬಹುತೇಕ ಕಂಪನಿಗಳು ಇದನ್ನು ತಮ್ಮದೇ ಸ್ವಂತದ ಪರಿಪಾಠದಂತೆ ಬಳಸುವುದು ಅಗತ್ಯವಾಗಿರುತ್ತದೆ.
ಆಸ್ಟ್ರೋ-ಹಂಗರಿ
ಪರಿಣಾಮಕ 1911:- ಹಣಕಾಸಿನ ವರ್ಷವು ಸಂವತ್ಸರ ವರ್ಷವಾಗಿದೆ (ಉಲ್ಲೇಖ: ಹನ್ಸಾರ್ಡ್‌; HC ಡೆಬ್‌‌ 22 ಮಾರ್ಚ್‌ 1911 ಸಂಪುಟ 23 ಸಿಸಿ378-82; McKENNA)
ಕೆನಡಾ, ಹಾಂಗ್‌ ಕಾಂಗ್‌‌, ಭಾರತ
ಕೆನಡಾ, ಹಾಂಗ್‌ ಕಾಂಗ್‌‌, ಮತ್ತು ಭಾರತದಲ್ಲಿ ಸರ್ಕಾರದ ವಿತ್ತ ವರ್ಷವು ಏಪ್ರಿಲ್‌‌ 1ರಿಂದ ಮಾರ್ಚ್‌ 31ರವರೆಗೆ ಅನ್ವಯವಾಗುತ್ತದೆ.
ಚೀನಾ
ಎಲ್ಲಾ ವ್ಯವಹಾರದ ಅಸ್ತಿತ್ವಗಳಿಗೆ ಸಂಬಂಧಿಸಿದಂತೆ ಹಣಕಾಸಿನ ವರ್ಷವು ಜನವರಿ 1ರಂದು ಆರಂಭವಾಗುತ್ತದೆ ಮತ್ತು ಸಂವತ್ಸರ ವರ್ಷದೊಂದಿಗೆ ಸುಸಂಗತವಾಗಿ ಡಿಸೆಂಬರ್‌‌ 31ರಂದು ಅಂತ್ಯಗೊಳ್ಳುತ್ತದೆ; ತೆರಿಗೆಯ ವರ್ಷ, ಶಾಸನಸಮ್ಮತವಾದ ವರ್ಷ, ಮತ್ತು ಯೋಜನಾ ವರ್ಷವನ್ನು ಹೊಂದಿಸುವ ದೃಷ್ಟಿಯಿಂದ ಅಲ್ಲಿ ಈ ಪರಿಪಾಠವನ್ನು ಅನುಸರಿಸಲಾಗುತ್ತದೆ.
ಈಜಿಪ್ಟ್
ಈಜಿಪ್ಟ್‌ನ ಅರಬ್‌ ಗಣರಾಜ್ಯದಲ್ಲಿ, ಹಣಕಾಸಿನ ವರ್ಷವು ಜುಲೈ 1ರಂದು ಆರಂಭವಾಗುತ್ತದೆ ಮತ್ತು ಜೂನ್‌ 30ರಂದು ಸಮಾಪ್ತಿಯಾಗುತ್ತದೆ.
ಫ್ರಾನ್ಸ್‌‌
ಪರಿಣಾಮಕ 1911:- ಹಣಕಾಸಿನ ವರ್ಷವು ಸಂವತ್ಸರ ವರ್ಷವಾಗಿದೆ (ಉಲ್ಲೇಖ: ಹನ್ಸಾರ್ಡ್‌; HC ಡೆಬ್‌ 22 ಮಾರ್ಚ್‌ 1911 ಸಂಪುಟ 23 ಸಿಸಿ378-82; McKENNA)
ಜರ್ಮನಿ
ಪರಿಣಾಮಕ 1911:- ಹಣಕಾಸಿನ ವರ್ಷವು ಏಪ್ರಿಲ್‌‌ 1ರಿಂದ ಮಾರ್ಚ್‌ 31ರವರೆಗೆ ಇರುತ್ತದೆ (ಉಲ್ಲೇಖ: ಹನ್ಸಾರ್ಡ್‌; HC ಡೆಬ್‌ 22 ಮಾರ್ಚ್‌ 1911 ಸಂಪುಟ 23 ಸಿಸಿ378-82; McKENNA)
ಐರ್ಲೆಂಡ್‌
ಐರ್ಲೆಂಡ್‌ ದೇಶವೂ ಸಹ ಏಪ್ರಿಲ್‌‌ 5ರಂದು ಕೊನೆಗೊಳ್ಳುವ ವರ್ಷವನ್ನು 2001ರವರೆಗೂ ಬಳಸುತ್ತಿತ್ತು; ಆದರೆ ಸಂವತ್ಸರ ವರ್ಷದೊಂದಿಗೆ ಹೊಂದಿಸಲು ಹಣಕಾಸು ಸಚಿವ ಚಾರ್ಲೀ ಮೆಕ್‌ಕ್ರೀವಿಯಿಂದ ಬಂದ ಮನವಿಯ ಅನುಸಾರ, 2001ರಲ್ಲಿ ಇದನ್ನು ಬದಲಿಸಲಾಯಿತು (2001ರ ತೆರಿಗೆ ವರ್ಷವು ಒಂಬತ್ತು ತಿಂಗಳುಗಳನ್ನು ಒಳಗೊಂಡಿದ್ದು, ಏಪ್ರಿಲ್‌ನಿಂದ‌ ಡಿಸೆಂಬರ್‌ವರೆಗಿನ ಅವಧಿ ಇದರಲ್ಲಿ ಸೇರಿತ್ತು‌).
ಇಟಲಿ
ಪರಿಣಾಮಕ 1911:- ಹಣಕಾಸಿನ ವರ್ಷವು ಜುಲೈ 1ರಿಂದ ಜೂನ್‌ 30ರವರೆಗಿನ ಅವಧಿಯಾಗಿದೆ (ಉಲ್ಲೇಖ: ಹನ್ಸಾರ್ಡ್‌; HC ಡೆಬ್‌ 22 ಮಾರ್ಚ್‌ 1911 ಸಂಪುಟ 23 ಸಿಸಿ378-82; McKENNA)
ಜಪಾನ್‌
ಜಪಾನ್‌ ದೇಶದಲ್ಲಿ ಸರ್ಕಾರದ ವಿತ್ತ ವರ್ಷವು ಏಪ್ರಿಲ್‌‌ 1ರಿಂದ ಮಾರ್ಚ್‌ 31ರವರೆಗೆ ಇರುತ್ತದೆ. ಇಲ್ಲಿ ಹಣಕಾಸಿನ ವರ್ಷವು ಸಂವತ್ಸರ ವರ್ಷದಿಂದ ಪ್ರತಿನಿಧಿಸಲ್ಪಡುತ್ತದೆ ಹಾಗೂ ಹಣಕಾಸಿನ ವರ್ಷವು ಆರಂಭವಾಗುವ ಅವಧಿಯ ವರ್ಷದ ಅಂಕಿಯ ಕೊನೆಯಲ್ಲಿ ನೆಂಡೊ (年度) ಎಂಬ ಪದವನ್ನು ಸೇರಿಸಲಾಗುತ್ತದೆ; ಉದಾಹರಣೆಗೆ, 2010ರ ಏಪ್ರಿಲ್‌‌ 1ರಿಂದ 2011ರ ಮಾರ್ಚ್‌ 31ರವರೆಗಿನ ಹಣಕಾಸಿನ ವರ್ಷವನ್ನು 2010-ನೆಂಡೊ  ಎಂದು ಕರೆಯಲಾಗುತ್ತದೆ.
ಜಪಾನ್‌ನ ಆದಾಯ ತೆರಿಗೆಯ ವರ್ಷವು ಜನವರಿ 1ರಿಂದ ಡಿಸೆಂಬರ್‌‌ 31ರವರೆಗೆ ಇರುತ್ತದೆಯಾದರೂ, ಸಂಸ್ಥೆಗಳದ್ದೇ ಆದ ಒಂದು-ವರ್ಷ ಅವಧಿಯ ಅನುಸಾರ ಸಾಂಸ್ಥಿಕ ತೆರಿಗೆಯನ್ನು ವಿಧಿಸಲಾಗುತ್ತದೆ.
ನ್ಯೂಜಿಲೆಂಡ್‌
ನ್ಯೂಜಿಲೆಂಡ್‌ ಸರ್ಕಾರದ ವಿತ್ತ ಮತ್ತು ಹಣಕಾಸಿನ ವರದಿಗಾರಿಕೆಯ ವರ್ಷವು ಜುಲೈ 1ರಂದು ಆರಂಭವಾಗುತ್ತದೆ ಹಾಗೂ ಮುಂದಿನ ವರ್ಷದ ಜೂನ್‌ 30ರಂದು ಸಮಾಪ್ತಿಯಾಗುತ್ತದೆ ಮತ್ತು ಇದು ಆಯವ್ಯಯಕ್ಕೆ ಅನ್ವಯಿಸುತ್ತದೆ. ಕಂಪನಿಯ ಮತ್ತು ವೈಯಕ್ತಿಕ ವಿತ್ತ ವರ್ಷವು ಏಪ್ರಿಲ್‌‌ 1ರಂದು ಆರಂಭವಾಗುತ್ತದೆ ಮತ್ತು ಮಾರ್ಚ್‌ 31ರಂದು ಸಮಾಪ್ತಿಯಾಗುತ್ತದೆ ಹಾಗೂ ಕಂಪನಿಯ ಮತ್ತು ವೈಯಕ್ತಿಕ ಆದಾಯ ತೆರಿಗೆಗೆ ಇದು ಅನ್ವಯಿಸುತ್ತದೆ.
ಪಾಕಿಸ್ತಾನ
ಪಾಕಿಸ್ತಾನ ಸರ್ಕಾರದ ಹಣಕಾಸಿನ ವರ್ಷವು ಹಿಂದಿನ ಸಂವತ್ಸರ ವರ್ಷದ ಜುಲೈ 1ರಂದು ಆರಂಭವಾಗುತ್ತದೆ ಮತ್ತು ಜೂನ್‌ 30ರಂದು ಸಮಾಪ್ತಿಯಾಗುತ್ತದೆ. ಖಾಸಗಿ ಕಂಪನಿಗಳು ತಮ್ಮದೇ ಆದ ಲೆಕ್ಕಪತ್ರಗಾರಿಕೆಯ ವರ್ಷವನ್ನು ಆಚರಿಸುವ ಸ್ವಾತಂತ್ರ್ಯವನ್ನು ಹೊಂದಿದ್ದು, ಇದು ಪಾಕಿಸ್ತಾನ ಸರ್ಕಾರದ ಹಣಕಾಸಿನ ವರ್ಷದ ರೀತಿಯಲ್ಲಿಯೇ ಇರಬೇಕೆಂದೇನೂ ಇಲ್ಲ.
ರಷ್ಯಾ
ಪರಿಣಾಮಕ 1911:- ಹಣಕಾಸಿನ ವರ್ಷವು ಸಂವತ್ಸರ ವರ್ಷವಾಗಿದೆ (ಉಲ್ಲೇಖ: ಹನ್ಸಾರ್ಡ್‌; HC ಡೆಬ್‌ 22 ಮಾರ್ಚ್‌ 1911 ಸಂಪುಟ 23 ಸಿಸಿ378-82; McKENNA)
ಸ್ವೀಡನ್‌‌
ವ್ಯಕ್ತಿಗಳಿಗೆ ಸಂಬಂಧಿಸಿದ ಹಣಕಾಸಿನ ವರ್ಷವು ಜನವರಿ 1ರಿಂದ ಡಿಸೆಂಬರ್ 31ರವರೆಗೆ ಇರುತ್ತದೆ.
ವಿಶಿಷ್ಟವೆಂಬಂತೆ, ಸಂಘಟನೆಯೊಂದಕ್ಕೆ ಸಂಬಂಧಿಸಿದ ಹಣಕಾಸಿನ ವರ್ಷವು ಈ ಕೆಳಗಿನ ಪೈಕಿ ಒಂದಾಗಿರುತ್ತದೆ (ಹೋಲಿಸಿ:
ತೈವಾನ್‌
ತೈವಾನ್‌ನ ಆದಾಯ ತೆರಿಗೆ ಕಾಯಿದೆಯ ಅಡಿಯಲ್ಲಿ, ಹಣಕಾಸಿನ ವರ್ಷವು ಜನವರಿ 1ರಂದು ಆರಂಭವಾಗುತ್ತದೆ ಮತ್ತು ಪ್ರತಿ ಸಂವತ್ಸರ ವರ್ಷದ ಡಿಸೆಂಬರ್‌‌ 31ರಂದು ಅಂತ್ಯವಾಗುತ್ತದೆ. ಆದಾಗ್ಯೂ, ಉದ್ಯಮವೊಂದು ತಾನು ಸ್ಥಾಪನೆಗೊಂಡ ಸಮಯದಲ್ಲಿ ಒಂದು ವಿಶೇಷ ಹಣಕಾಸಿನ ವರ್ಷವನ್ನು ಅಳವಡಿಸಿಕೊಳ್ಳಲು ಬಯಸಬಹುದು ಮತ್ತು ತನ್ನ ಹಣಕಾಸಿನ ವರ್ಷವನ್ನು ಬದಲಾಯಸಿಕೊಳ್ಳುವುದಕ್ಕೆ ಸಂಬಂಧಿಸಿದಂತೆ ಅನುಮೋದನೆಯನ್ನು ನೀಡಬೇಕೆಂದು ತೆರಿಗೆ ಪ್ರಾಧಿಕಾರಗಳ ಸಮ್ಮುಖದಲ್ಲಿ ಮನವಿ ಸಲ್ಲಿಸಬಹುದು.
ಯುನೈಟೆಡ್ ಅರಬ್ ಎಮಿರೇಟ್ಸ್
ಯುನೈಟೆಡ್ ಅರಬ್ ಎಮಿರೇಟ್ಸ್‌‌‌ನಲ್ಲಿ, ಹಣಕಾಸಿನ ವರ್ಷವು ಜನವರಿ 1ರಂದು ಆರಂಭವಾಗುತ್ತದೆ ಮತ್ತು ಡಿಸೆಂಬರ್‌‌ 31ರಂದು ಅಂತ್ಯಗೊಳ್ಳುತ್ತದೆ.
ಯುನೈಟೆಡ್‌ ಕಿಂಗ್‌ಡಂ
ಯುನೈಟೆಡ್‌ ಕಿಂಗ್‌ಡಂನಲ್ಲಿ, ವೈಯಕ್ತಿಕ ತೆರಿಗೆ ವಿಧಿಸುವಿಕೆ ಮತ್ತು ಸಂಸ್ಥಾನದ ಪ್ರಯೋಜನಗಳ ಪಾವತಿಯ ಉದ್ದೇಶಗಳಿಗೆ ಸಂಬಂಧಿಸಿದ ಹಣಕಾಸಿನ ವರ್ಷವು ಏಪ್ರಿಲ್‌‌ 6ರಿಂದ ಏಪ್ರಿಲ್‌‌ 5ರವರೆಗೆ ಇರುತ್ತದೆ. ಆದಾಗ್ಯೂ, ಸಂಸ್ಥೆಯ ತೆರಿಗೆ ಮತ್ತು ಸರ್ಕಾರದ ಹಣಕಾಸಿನ ಲೆಕ್ಕಪಟ್ಟಿಗಳ ಉದ್ದೇಶಗಳಿಗೆ ಸಂಬಂಧಿಸಿದಂತೆ, ಸದರಿ ವರ್ಷವು ಏಪ್ರಿಲ್‌‌ 1ರಿಂದ ಮಾರ್ಚ್‌ 31ರವರೆಗೆ ಇರುವುದು ಅಗತ್ಯವಾಗಿರುತ್ತದೆ.
ಯುನೈಟೆಡ್‌ ಕಿಂಗ್‌ಡಂ ಸಂಸ್ಥಾ ತೆರಿಗೆಯು ಸರ್ಕಾರದ ವಿತ್ತ ವರ್ಷಕ್ಕೆ ಉಲ್ಲೇಖ ಮಾಡುವ ಮೂಲಕ ವಿಧಿಸಲ್ಪಡುತ್ತದೆಯಾದರೂ, ಕಂಪನಿಗಳು ಯಾವುದೇ ವರ್ಷವನ್ನು ತಮ್ಮ ಲೆಕ್ಕಪತ್ರಗಾರಿಕೆಯ ವರ್ಷವಾಗಿ ಅಳವಡಿಸಿಕೊಳ್ಳಬಹುದು: ಒಂದು ವೇಳೆ ತೆರಿಗೆ ದರದಲ್ಲಿ ಬದಲಾವಣೆಯೇನಾದರೂ ಇದ್ದಲ್ಲಿ, ಒಂದು ಕಾಲೋಚಿತ ಆಧಾರದ ಮೇಲೆ ವಿತ್ತ ವರ್ಷಗಳಿಗೆ ತೆರಿಗೆ ವಿಧಿಸಬಹುದಾದ ಲಾಭವನ್ನು ಹಂಚಲಾಗುತ್ತದೆ.
ಮಾರ್ಚ್‌ 25ರಂದು (ಮೇರಿಕನ್ಯೆ ದಿನಾಚರಣೆ ) ಹೊಸ ವರ್ಷವು ಬೀಳುವುದರಿಂದಾಗಿ, ವೈಯಕ್ತಿಕ ತೆರಿಗೆ ಮತ್ತು ಪ್ರಯೋಜನಗಳಿಗೆ ಸಂಬಂಧಿಸಿದಂತೆ ಏಪ್ರಿಲ್‌‌ 5ರ ವರ್ಷಾಂತ್ಯವು ಹಳೆಯ ಚರ್ಚಿನ ಸಂವತ್ಸರವನ್ನು ಪ್ರತಿಬಿಂಬಿಸುತ್ತದೆ; 1752ರಲ್ಲಿ ಜೂಲಿಯನ್‌‌ ಸಂವತ್ಸರದಿಂದ ಗ್ರಿಗರಿ ಸಂವತ್ಸರಕ್ಕೆ ಗ್ರೇಟ್‌ ಬ್ರಿಟನ್‌ ಪರಿವರ್ತಿಸಿದಾಗ, "ತಪ್ಪಿಹೋದ" ಹನ್ನೊಂದು ದಿನಗಳಿಗೆ ಸಂಬಂಧಿಸಿದಂತೆ ಸಮಜಾಯಿಷಿ ದೊರೆಯಿತು (11 ದಿನಗಳ ತೆರಿಗೆಯನ್ನು ಕಳೆದುಕೊಳ್ಳಲು ಬ್ರಿಟಿಷ್‌ ತೆರಿಗೆ ಪ್ರಾಧಿಕಾರಗಳು, ಮತ್ತು ಭೂಮಾಲೀಕರು ಸಿದ್ಧವಿರಲಿಲ್ಲ; ಆದ್ದರಿಂದ, 1750ರ ಸಂವತ್ಸರ (ಹೊಸ ಶೈಲಿ) ಕಾಯಿದೆಯ ಕಟ್ಟಳೆ 6ರ (ಟೈಮ್ಸ್‌ ಆಫ್‌ ಪೇಮೆಂಟ್‌ ಆಫ್‌ ರೆಂಟ್ಸ್‌, ಆನ್ಯುಯಿಟೀಸ್‌, & ಸಿ. ) ಅಡಿಯಲ್ಲಿ 1752–3ರ ತೆರಿಗೆ ವರ್ಷವು 11 ದಿನಗಳವರೆಗೆ ವಿಸ್ತರಿಸಲ್ಪಟ್ಟಿತು. 1753ರಿಂದ ಮೊದಲ್ಗೊಂಡು 1799ರವರೆಗೆ, ಗ್ರೇಟ್‌ ಬ್ರಿಟನ್‌ನಲ್ಲಿನ ತೆರಿಗೆ ವರ್ಷವು ಏಪ್ರಿಲ್‌‌ 5ರಂದು ಪ್ರಾರಂಭವಾಯಿತು, ಮತ್ತು ಇದು ಮಾರ್ಚ್‌ 25ರ "ಹಳೆಯ ಶೈಲಿ"ಯ ಹೊಸ ವರ್ಷವಾಗಿತ್ತು. 1800ರಲ್ಲಿ ಕೈಬಿಡಲಾದ 12ನೇ ಜೂಲಿಯನ್‌‌ ಅಧಿಕ ದಿನವೊಂದು ತನ್ನ ಆರಂಭವನ್ನು ಏಪ್ರಿಲ್‌‌ 6ಕ್ಕೆ ಬದಲಾಯಿಸಿಕೊಂಡಿತು. 1900ರಲ್ಲಿ 13ನೇ ಜೂಲಿಯನ್‌‌ ಅಧಿಕ ದಿನವನ್ನು ಕೈಬಿಟ್ಟಾಗ, ಇದು ಬದಲಾವಣೆಗೊಳ್ಳಲಿಲ್ಲ; ಆದ್ದರಿಂದ ಯುನೈಟೆಡ್‌ ಕಿಂಗ್‌ಡಂನಲ್ಲಿ ವೈಯಕ್ತಿಕ ತೆರಿಗೆಯ ವರ್ಷವು ಈಗಲೂ ಏಪ್ರಿಲ್‌‌ 6 ಆಗಿದೆ.
ಅಮೆರಿಕಾ ಸಂಯುಕ್ತ ಸಂಸ್ಥಾನಗಳು
U.S. ಸರ್ಕಾರದ ಹಣಕಾಸಿನ ವರ್ಷವು ಹಿಂದಿನ ಸಂವತ್ಸರ ವರ್ಷದ ಅಕ್ಟೋಬರ್‌ 1ರಂದು ಆರಂಭವಾಗುತ್ತದೆ ಮತ್ತು ಯಾವ ವರ್ಷದ ಅಂಕಿತವನ್ನು ಅದು ಹೊಂದಿದೆಯೋ ಅದರ ಸೆಪ್ಟೆಂಬರ್‌‌ 30ರಂದು ಅದು ಕೊನೆಗೊಳ್ಳುತ್ತದೆ. 1976ಕ್ಕೂ ಮುಂಚಿತವಾಗಿ, ಹಣಕಾಸಿನ ವರ್ಷವು ಜುಲೈ 1ರಂದು ಪ್ರಾರಂಭವಾಗುತ್ತಿತ್ತು ಮತ್ತು ಜೂನ್‌ 30ರಂದು ಅಂತ್ಯಗೊಳ್ಳುತ್ತಿತ್ತು. ಪ್ರತಿ ವರ್ಷವೂ ಆಯವ್ಯಯವೊಂದನ್ನು ಕೈಗೊಳ್ಳಲು ಸಮ್ಮೇಳನಕ್ಕೆ ಹೆಚ್ಚು ಸಮಯವನ್ನು ನೀಡುವ ಸಲುವಾಗಿ, 1974ರ ಸಮ್ಮೇಳನದ ಆಯವ್ಯಯ ಮತ್ತು ವಶಮಾಡಿಕೊಳ್ಳುವಿಕೆ ನಿಯಂತ್ರಣ ಕಾಯಿದೆಯು ಬದಲಾವಣೆಯನ್ನು ಗೊತ್ತುಪಡಿಸಿತು, ಮತ್ತು 1976ರ ಜುಲೈ 1ರಿಂದ 1976ರ ಸೆಪ್ಟೆಂಬರ್‌‌ 30ರವರೆಗಿನ "ರೂಪಾಂತರದ ತ್ರೈಮಾಸಿಕ"ಕ್ಕೆ ಸಂಬಂಧಿಸಿದಂತೆ ಅವಕಾಶಕಲ್ಪಿಸಿತು. ಮೇಲೆ ಉಲ್ಲೇಖಿಸಲಾಗಿರುವಂತೆ, ವ್ಯವಹಾರವೊಂದಕ್ಕೆ ಸಂಬಂಧಿಸಿದ ತೆರಿಗೆ ವರ್ಷವು, ಸದರಿ ವ್ಯವಹಾರವು ಆಯ್ಕೆ ಮಾಡಿಕೊಳ್ಳುವ ಹಣಕಾಸಿನ ವರ್ಷದ ಆಡಳಿತ-ನಿಯಂತ್ರಣಕ್ಕೆ ಒಳಗಾಗಿರುತ್ತದೆ.
ಉದಾಹರಣೆಗೆ, 2011ಕ್ಕೆ ಸಂಬಂಧಿಸಿದಂತೆ, ಅಮೆರಿಕಾ ಸಂಯುಕ್ತ ಸಂಸ್ಥಾನಗಳ ಸರ್ಕಾರದ ಹಣಕಾಸಿನ ವರ್ಷವು ("FY 2011" ಅಥವಾ "FY11") ಈ ಕೆಳಗಿನಂತಿರುತ್ತದೆ:
ತೆರಿಗೆ ವರ್ಷ
ವ್ಯಕ್ತಿಗಳು ಮತ್ತು ವ್ಯವಹಾರದ ಅಸ್ತಿತ್ವಗಳು ಆದಾಯ ತೆರಿಗೆಗಳ ಕುರಿತು ವರದಿ ಸಲ್ಲಿಸಿ ಪಾವತಿಸುವುದಕ್ಕೆ ಸಂಬಂಧಿಸಿದಂತೆ ಇರುವ ಹಣಕಾಸಿನ ವರ್ಷವು, ತೆರಿಗೆದಾರನ ತೆರಿಗೆ ವರ್ಷ ಅಥವಾ ತೆರಿಗೆ ವಿಧಿಸಬಹುದಾದ ವರ್ಷ ಎಂದು ಅನೇಕವೇಳೆ ಕರೆಯಲ್ಪಡುತ್ತದೆ. ಅನೇಕ ಅಧಿಕಾರ ವ್ಯಾಪ್ತಿಗಳಲ್ಲಿನ ತೆರಿಗೆದಾರರು ತಮ್ಮ ತೆರಿಗೆ ವರ್ಷವನ್ನು ಆಯ್ಕೆ ಮಾಡಿಕೊಳ್ಳಬಹುದು. ಒಕ್ಕೂಟ ದೇಶಗಳಲ್ಲಿ (ಉದಾಹರಣೆಗೆ, ಅಮೆರಿಕಾ ಸಂಯುಕ್ತ ಸಂಸ್ಥಾನಗಳು, ಕೆನಡಾ, ಸ್ವಿಜರ್‌ಲೆಂಡ್‌ಗಳಲ್ಲಿ), ಸಂಸ್ಥಾನ/ಪ್ರಾಂತೀಯ/ಮಂಡಲಕ್ಕೆ ಸಂಬಂಧಿಸಿದ ತೆರಿಗೆ ವರ್ಷಗಳು ಒಕ್ಕೂಟದ ವರ್ಷದ ರೀತಿಯಲ್ಲಿಯೇ ಇರಬೇಕಾದುದು ಅತ್ಯಗತ್ಯವಾಗಿದೆ. ಸರಿಸುಮಾರಾಗಿ ಎಲ್ಲಾ ಅಧಿಕಾರ ವ್ಯಾಪ್ತಿಗಳ ಅಗತ್ಯದ ಅನುಸಾರ, ತೆರಿಗೆ ವರ್ಷವು 12 ತಿಂಗಳುಗಳು ಅಥವಾ 52/53 ವಾರಗಳಿಂದ ಕೂಡಿರಬೇಕಾಗುತ್ತದೆ. ಆದಾಗ್ಯೂ, ಮೊದಲ ವರ್ಷದಲ್ಲಿ ಅಥವಾ ತೆರಿಗೆ ವರ್ಷಗಳನ್ನು ಬದಲಿಸುವ ಸಂದರ್ಭದಲ್ಲಿ ಚಿಕ್ಕ ವರ್ಷಗಳಿಗೆ ಅನುಮತಿ ನೀಡಲಾಗುತ್ತದೆ.
ಬಹುತೇಕ ದೇಶಗಳಲ್ಲಿರುವ ವ್ಯವಸ್ಥೆಯ ಅನುಸಾರ, ಎಲ್ಲಾ ವ್ಯಕ್ತಿಗಳು ಸಂವತ್ಸರ ವರ್ಷದ ಆಧಾರದ ಮೇಲೆ ಆದಾಯ ತೆರಿಗೆಯನ್ನು ಪಾವತಿಸುವುದು ಅಗತ್ಯವಾಗಿರುತ್ತದೆ. ಗಮನಾರ್ಹವಾದ ವಿನಾಯಿತಿಗಳಲ್ಲಿ ಈ ಕೆಳಗಿನವು ಸೇರಿವೆ:
ಅನೇಕ ಅಧಿಕಾರ ವ್ಯಾಪ್ತಿಗಳ ಅಗತ್ಯದ ಅನುಸಾರ, ಹಣಕಾಸಿನ ವರದಿಗಾರಿಕೆಗೆ ಸಂಬಂಧಿಸಿದಂತಿರುವ ತೆರಿಗೆದಾರನ ಹಣಕಾಸಿನ ವರ್ಷಕ್ಕೆ ತೆರಿಗೆ ವರ್ಷವನ್ನು ಸರಿಹೊಂದಿಸಬೇಕಾಗುತ್ತದೆ. ಅಮೆರಿಕಾ ಸಂಯುಕ್ತ ಸಂಸ್ಥಾನವು ಇದಕ್ಕೊಂದು ಗಮನಾರ್ಹ ವಿನಾಯಿತಿಯಾಗಿದೆ: ಇಲ್ಲಿ ತೆರಿಗೆದಾರರು ಯಾವುದೇ ತೆರಿಗೆ ವರ್ಷವನ್ನು ಆಯ್ಕೆ ಮಾಡಿಕೊಳ್ಳಬಹುದಾದರೂ, ಇಂಥ ವರ್ಷಕ್ಕೆ ಸಂಬಂಧಿಸಿದಂತೆ ಪುಸ್ತಕಗಳು ಮತ್ತು ದಾಖಲೆಗಳನ್ನು ನಿರ್ವಹಿಸಬೇಕಾಗುತ್ತದೆ.
ಉಲ್ಲೇಖಗಳು
ವರ್ಗ:ಸಾರ್ವತ್ರಿಕವಾಗಿ ಒಪ್ಪಿಕೊಂಡ ಲೆಕ್ಕಗಾರಿಕೆಯ ತತ್ವಗಳು ವರ್ಗ:ತೆರಿಗೆ ವಿಧಿಸುವಿಕೆ ವರ್ಗ:ಕ್ಯಾಲೆಂಡರ್‌‍ಗಳು (ಸಂವತ್ಸರಗಳು)
ಬಾರತದ ಮಾರುಕಟ್ಟೆ ಬಂಡವಾಳ
ಭಾರತದ ಮಾರುಕಟ್ಟೆ ಬಂಡವಾಳ
ಮಾರುಕಟ್ಟೆ ಬಂಡವಾಳ -- ಗಳಿಕೆ +/ - ನಷ್ಟ
ನೋಡಿ
ಬಂಡವಾಳ
ಆಧಾರ
ಮಾರ್ಕೆಟ್ ವರದಿ ಪ್ರಜಾವಾಣಿ ೨೪-೨-೨೦೧೪
ವರ್ಗ:ಅರ್ಥಶಾಸ್ತ್ರ ವರ್ಗ:ವಾಣಿಜ್ಯ ಹಾಗು ವ್ಯಾಪಾರ
ಗಿದ್ದಾ
ಪಂಜಾಬಿನ ನೃತ್ಯಗಳು ಅಲ್ಲಿನ ಜನರ ಜೀವನ ಶೈಲಿಯಷ್ಟೇ ಉತ್ಸಾಹಭರಿತವಾಗಿವೆ. ಗಿದ್ದಾ ನೃತ್ಯವು ಪಂಜಾಬಿನ ಮಹಿಳಾ ಜಾನಪದ ನೃತ್ಯ ಪ್ರಕಾರಗಳಲ್ಲಿ ಒಂದಾಗಿದೆ. ಗಿದ್ದಾ ನೃತ್ಯವನ್ನು ಸಾಮಾನ್ಯವಾಗಿ ರಿಂಗ್ ಡ್ಯಾನ್ಸ್ ಎಂದು ಕರೆಯಲಾಗುವ ಪ್ರಾಚೀನ ನೃತ್ಯದಿಂದ ಪಡೆಯಲಾಗಿದೆ ಎಂದು ಪರಿಗಣಿಸಲಾಗುತ್ತದೆ. ಈ ನೃತ್ಯವು ಭಂಗ್ರಾದಂತೆಯೇ ಶಕ್ತಿಯುತವಾಗಿದೆ. ಅದೇ ಸಮಯದಲ್ಲಿ ಇದು ಸ್ತ್ರೀಲಿಂಗ ಅನುಗ್ರಹ, ಸೊಬಗು ಮತ್ತು ನಮ್ಯತೆಗಳನ್ನು ಸೃಜನಾತ್ಮಕವಾಗಿ ಪ್ರದರ್ಶಿಸುತ್ತದೆ. ಇದು ತುಂಬಾ ವರ್ಣರಂಜಿತ ನೃತ್ಯ ಪ್ರಕಾರವಾದ್ದು, ಇದನ್ನು ಈಗ ಎಲ್ಲಾ ಪ್ರದೇಶಗಳಲ್ಲಿ ನಕಲಿಸಲಾಗಿದೆ. ಇಂದು ಗಿದ್ದಾವನ್ನು ಹೆಚ್ಚಾಗಿ ಅಮೃತಸರ ನಗರದಲ್ಲಿ ನಡೆಸಲಾಗುತ್ತದೆ. ಪಾಕಿಸ್ತಾನದ ಲಾಹೋರಿನಲ್ಲಿ ಇನ್ನೂ ಜನಪ್ರಿಯವಾಗಿದೆ. ಮಹಿಳೆಯರು ಈ ನೃತ್ಯವನ್ನು ಮುಖ್ಯವಾಗಿ ಹಬ್ಬದ ದಿನಗಳಲ್ಲಿ ಅಥವಾ ಸಾಮಾಜಿಕ ಸಂದರ್ಭಗಳಲ್ಲಿ ಪ್ರದರ್ಶಿಸುತ್ತಾರೆ ಮತ್ತು ವಿಶೇಷವಾಗಿ ಸುಗ್ಗಿಯ ಬಿತ್ತನೆ ಹಾಗೂ ಕೊಯ್ಲು ಸಮಯದಲ್ಲಿ ಗಿದ್ದಾವನ್ನು ಪ್ರದರ್ಶಿಸಲಾಗುತ್ತದೆ.
ಇತಿಹಾಸ
ಗಿದ್ದಾ ಪಂಜಾಬಿನಲ್ಲಿ ಪ್ರಬಲವಾಗಿದ್ದ ಪ್ರಾಚೀನ ರಿಂಗ್ ನೃತ್ಯದಿಂದ ಹುಟ್ಟಿಕೊಂಡಿದೆ ಎಂದು ಹೇಳಲಾಗುತ್ತದೆ. ಉಡುಗೆ, ನೃತ್ಯ ಸಂಯೋಜನೆ ಮತ್ತು ಭಾಷೆಯ ಮೂಲಕ ನೋಡಿದರೆ ಗಿದ್ದಾ ಪಂಜಾಬಿ ಸ್ತ್ರೀತ್ವವನ್ನು ಪ್ರದರ್ಶಿಸುವ ಸಾಂಪ್ರದಾಯಿಕ ವಿಧಾನವೆಂದು ಅರಿಯಬಹುದು. ೧೯೪೭ರಲ್ಲಿ ಭಾರತದ ವಿಭಜನೆ ಹಾಗೂ ಪಂಜಾಬಿನ ವಿಭಜನೆಯ ನಂತರ ಭಾರತೀಯ ಗಡಿಯ ಪಂಜಾಬ್ ಜಾನಪದ ನೃತ್ಯಗಳನ್ನು ಸಾಂಪ್ರದಾಯಿಕ ಅಭಿವ್ಯಕ್ತಿಯಾಗಿ ಪ್ರಚಾರಪಡಿಸಲಾಯಿತು. ಗಿದ್ದಾ ರೂಪವು ವಿಭಜನೆಯಿಂದ ಗಂಭೀರವಾಗಿ ಪರಿಣಾಮ ಬೀರದಿದ್ದರೂ ಗಿಬ್ ಶ್ರೆಫ಼್ಲರ್ ಇದನ್ನು ಪುರುಷ ರೂಪ ಭಂಗ್ರಾಕ್ಕೆ ಮಹಿಳಾ ನೃತ್ಯ ಪ್ರತಿರೂಪವಾಗಿ ವರ್ಗೀಕರಿಸಲಾಗಿದೆ ಎಂದು ಬರೆದಿದ್ದಾರೆ, ಆದರೆ ಅದು ಸಂಪೂರ್ಣವಾಗಿ ಅಲ್ಲ. ೧೯೬೦ರ ದಶಕದಲ್ಲಿ ಪಂಜಾಬಿ ನೃತ್ಯಗಳು ಕ್ರೋಡೀಕರಿಸಲ್ಪಟ್ಟಂತೆ, ಭಂಗ್ರಾ ಮತ್ತು ಗಿದ್ದಾ ಸ್ಪರ್ಧೆಗಳು ಪಂಜಾಬ್ ಮತ್ತು ವಲಸೆಗಾರರಾದ್ಯಂತ ಜನಪ್ರಿಯವಾಗಿವೆ.
ಸಂಗೀತ
ಗಿದ್ದಾವನ್ನು ವಿವಿಧ ಸಂಪ್ರದಾಯ ಮತ್ತು ಸಮಕಾಲೀನ ಜಾನಪದ ಕಥೆಗಳ ಸಂಗೀತದ ಮೇಲೆ ನಡೆಸಲಾಗುತ್ತದೆ. ಬೋಲಿಯನ್ ಪದ್ಯಗಳಲ್ಲಿನ ಹಾಡುಗಳು ಈ ನೃತ್ಯದ ಕುಟುಕುಗಳಾಗಿವೆ. ಈ ಹಾಡುಗಳು ಪುರಾಣಗಳು, ದೈನಂದಿನ ಜೀವನ, ಸಂದರ್ಭಗಳು, ಪ್ರೇಮ, ರಾಜಕೀಯ ಮತ್ತು ಇನ್ನೂ ಅನೇಕ ಕಥೆಗಳನ್ನು ಅನುವಾದಿಸುತ್ತದೆ. ನೃತ್ಯದ ಅನನ್ಯತೆಯನ್ನು ವ್ಯಾಖ್ಯಾನಿಸುವಲ್ಲಿ ಸಂಗೀತವು ಪ್ರಮುಖ ಪಾತ್ರವಹಿಸುತ್ತದೆ.
ವೇಷಭೂಷಣ ಹಾಗೂ ಸಲಕರಣೆಗಳು
ಯಾವುದೇ ಜಾನಪದ ನೃತ್ಯವನ್ನು ಸರಿಯಾಗಿ ಕಾರ್ಯಗತಗೊಳಿಸಲು ಸರಿಯಾದ ವೇಷಭೂಷಣಗಳು ಮತ್ತು ಪರಿಕರಗಳನ್ನು ಧರಿಸುವುದು ಬಹಳ ಮುಖ್ಯ, ಏಕೆಂದರೆ ಈ ವಿಷಯಗಳು ನೃತ್ಯದಲ್ಲಿ ಒಳಗೊಂಡಿರುವ ಹಂತಗಳಷ್ಟೇ ಮುಖ್ಯ. ಗಿದ್ದಾ ನೃತ್ಯಗಳಲ್ಲಿ ಧೋಲ್, ತುಂಬಿ ಮತ್ತು ಘುಮ್ರು ಮುಂತಾದ ಸಂಗೀತ ವಾದ್ಯಗಳನ್ನು ಬಳಸಲಾಗುತ್ತದೆ. ಸಾಂಪ್ರದಾಯಿಕವಾಗಿ ಮಹಿಳೆಯರು ಗಾಢ ಬಣ್ಣದ ಸಲ್ವಾರ್ ಕಮೀಜ್ ಹಾಗೂ ಆಭರಣಗಳನ್ನು ಧರಿಸುತ್ತಾರೆ ಮತ್ತು ಎರಡು ಜಡೆ ಹಾಗು ಜಾನಪದ ಆಭರಣಗಳನ್ನು ಧರಿಸಿ ಬಿಂದಿ ಇಟ್ಟು ಉಡುಪನ್ನು ಪೂರ್ಣಗೊಳಿಸುತ್ತಾರೆ. ಆಭರಣವು ಹೊಂದಾಣಿಕೆಯ ಬಳೆಗಳು ಮತ್ತು ಮೂಗಿನ ಉಂಗುರವನ್ನು ಸಹ ಒಳಗೊಂಡಿದೆ. ಗಿದ್ದಾ ಉಡುಗೆ ತುಂಬಾ ಸರಳವಾಗಿದೆ ಮತ್ತು ಗ್ರಾಮೀಣ ಮಹಿಳೆಯರು ಇದನ್ನು ಪ್ರತಿದಿನ ಧರಿಸುವುದನ್ನು ಕಾಣಬಹುದು.ವ್ಯತ್ಯಾಸವೇನೆಂದರೆ ಗಿದ್ದಾ ವೇಷಭೂಷಣವು ಪ್ರಕಾಶಮಾನವಾದ ಬಣ್ಣಗಳನ್ನು ಒಳಗೊಂಡಿದೆ ಮತ್ತು ಭಾರವಾದ ಆಭರಣಗಳೊಂದಿಗೆ ಪೂರಕವಾಗಿದೆ.
ನೃತ್ಯ ಶೈಲಿ
ಗಿದ್ದಾ ನೃತ್ಯದಲ್ಲಿ ಲಯಬದ್ಧ ಚಪ್ಪಾಳೆ ಮತ್ತು ಒಂದು ಸಾಂಪ್ರದಾಯಿಕ ಜಾನಪದ ಹಾಡನ್ನು ವಯಸ್ಸಾದ ಹೆಂಗಸರು ಹಿನ್ನೆಲೆಯಲ್ಲಿ ಹಾಡುತ್ತಾರೆ. ಗಿದ್ದಾ ಇತರ ರೀತಿಯ ಸಾಂಪ್ರದಾಯಿಕ ಪಂಜಾಬಿ ನೃತ್ಯಗಳಿಂದ ವ್ಯತ್ಯಸ್ತವಾಗಿದೆ. ಇದರಲ್ಲಿ ತಲೆಯ ಮೇಲೆ ಧೋಲನ್ನು ಪ್ರದರ್ಶಿಸುವ ಅಗತ್ಯವಿಲ್ಲ. ಒಬ್ಬರು ಸಾಮಾನ್ಯವಾಗಿ ಬೋಲಿಸ್ ಹಾಡುತ್ತಾರೆ ಮತ್ತು ಕೊನೆಯ ಸಾಲು ತಲುಪುವಾಗ ಹಾಡಿನ ಗತಿ ಏರುತ್ತದೆ. ನಂತರ ಎಲ್ಲರೂ ನೃತ್ಯ ಮಾಡಲು ಪ್ರಾರಂಭಿಸುತ್ತಾರೆ. ಈ ರೀತಿಯಾಗಿ ನೃತ್ಯದ ಅನುಕ್ರಮದೊಂದಿಗೆ ಬೋಲಿಸ್ ಅನ್ನು ಸಂಯೋಜಿಸಲಾಗುತ್ತದೆ. ಇದು ಸಾಕಷ್ಟು ಸಮಯದವರೆಗೆ ಮುಂದುವರಿಯುತ್ತದೆ. ಮಹಿಳೆಯರು ಸಾಂಪ್ರದಾಯಿಕ ವೇಷ-ಭೂಷಣಗಳನ್ನು ಧರಿಸಿ, ಲಯಬದ್ಧ ಚಪ್ಪಾಳೆಯೊಂದಿಗೆ ನೃತ್ಯವನ್ನು ಪ್ರದರ್ಶಿಸುತ್ತಾರೆ. ಗಿದ್ದಾವು ಮದುವೆ, ಲೈಂಗಿಕತೆ, ಗೃಹ ಜೀವನ ಮತ್ತು ಮನೆಕೆಲಸ ಸೇರಿದಂತೆ ಮಹಿಳೆಯರ ಜೀವನದ ಕಥೆಗಳನ್ನು ವಿವರಿಸುತ್ತದೆ.
ನವೀನತೆಗಳು
ಗಿದ್ದಾ ನೃತ್ಯದ ಮೆಟ್ಟಿಲುಗಳಲ್ಲಿ ಅಥವಾ ಪ್ರದರ್ಶನದಲ್ಲಿ ಗಮನಾರ್ಹವಾದ ಹೊಸ ಆವಿಷ್ಕಾರಗಳಿಲ್ಲ. ಇದು ಸಂತೋಷದಾಯಕ ನೃತ್ಯವಾಗಿ ಪ್ರಾರಂಭವಾಯಿತು ಮತ್ತು ಅದನ್ನು ಉತ್ಸಾಹಭರಿತ, ಶಕ್ತಿಯುತವಾದ ನೃತ್ಯ ಪ್ರಕಾರವೆಂದು ಕರೆಯಲಾಗುತ್ತದೆ. ಇದನ್ನು ಆಕರ್ಷಕ ಪಂಜಾಬಿ ಮಹಿಳೆಯರಿಂದ ಅನುಗ್ರಹ ಮತ್ತು ಸೊಬಗಿನೊಂದಿಗೆ ಪ್ರದರ್ಶಿಸಲಾಗುತ್ತದೆ.
ಉಲ್ಲೇಖಗಳು
<References />
ವರ್ಗ:ಜಾನಪದ
ಗಾಂಕೂರ್ ಸಹೋದರರು
ಎಡ್ಮಾನ್ ಡ ಗಾಂಕೂರ್ (1822-96) ಮತ್ತು ಜ಼ೂಲ್ ಡ ಗಾಂಕೂರ್ (1830-70) 19ನೆಯ ಶತಮಾನದ ಉತ್ತರಾರ್ಧದ ಫ್ರೆಂಚ್ ಸಾಹಿತ್ಯದಲ್ಲಿ ಹೆಸರಾಂತ ಕಾದಂಬರಿಕಾರರು; ಕಲಾ ವಿಮರ್ಶಕರು. ತಮ್ಮ ಕಾದಂಬರಿಗಳನ್ನು ರೂಪಾಂತರ ಮಾಡಿ ಇವರು ಬರೆದ ನಾಟಕಗಳು ಫ್ರೆಂಚ್ ರಂಗಭೂಮಿ ಸ್ವಲ್ಪಕಾಲ ಕಳೆಗಟ್ಟುವಂತೆ ಮಾಡಿದ್ದವು. ಇವರು ತಮ್ಮ ಪೂರ್ವದ ಬಾಲ್‌ಜ್ಯಾಕ್, ಪ್ಲೋಬರ್-ಮುಂತಾದವರ ವಾಸ್ತವತಾ ಸಿದ್ಧಾಂತವನ್ನೇ ಅನುಸರಿಸಿ ತಮ್ಮ ಅನಂತರ ಬಂದ ಎಮಿಲಿ ಜೋ಼ಲಾ ಮೊದಲಾದ ವಾಸ್ತವತಾವಾದಿಗಳಿಗೆ ದಾರಿ ತೋರಿಸಿದರು. ಈ ಇಬ್ಬರು ಸಹೋದರರಲ್ಲಿ ಚಿಕ್ಕವನಾದ ಜ಼ೂಲ್ ತನ್ನ 40ನೆಯ ವರ್ಷದಲ್ಲಿ ತೀರಿಕೊಂಡ. ಇವನು ಜೀವಿಸಿದ್ದಾಗ ಇಬ್ಬರೂ ಬರೆದ ಕೃತಿಗಳಲ್ಲಿ ಯಾರದ್ದು ಎಷ್ಟು ಭಾಗವೆಂದು ನಿರ್ಣಯಿಸುವುದು ಕಷ್ಟ. ಚಿತ್ರಕಲೆಯಲ್ಲಿ ಹೆಚ್ಚಿನ ಆಸಕ್ತಿ ಇದ್ದುದರಿಂದ ಇವರು 18ನೆಯ ಶತಮಾನದ ಫ್ರೆಂಚ್ ಸಮಾಜವನ್ನೂ ಆ ಕಾಲದ ಕಲೆಯನ್ನೂ ಆಳವಾಗಿ ಅಧ್ಯಯನ ಮಾಡಿದರು. ಆ ತನಕ ಸಾಮಾನ್ಯವಾಗಿ ಅನೇಕ ಇತಿಹಾಸಕಾರರು ಅಲಕ್ಷಿಸುತ್ತಿದ್ದ ಹಳೆಯ ಕಾಗದಪತ್ರಗಳು, ವರ್ಣಚಿತ್ರಗಳು, ಕೆತ್ತನೆಯ ಚಿತ್ರಗಳು, ಸಾಮಾಜಿಕ ಹಿನ್ನೆಲೆಗೆ ಸಂಬಂಧಿಸಿದ ಸಾಕ್ಷ್ಯ ಸಂಗತಿಗಳು, ಅಲಂಕಾರ ವಸ್ತುಗಳು, ಪೀಠೋ ಪಕರಣಗಳು ಮುಂತಾದ ಐತಿಹಾಸಿಕ ಪುರಾವೆಗಳನ್ನು ಇವರಿಬ್ಬರೂ ಪರಿಣಾಮಕಾರಿ ಯಾಗಿ ಬಳಸಿಕೊಂಡರು. ಇವರು ಬರೆದ ಹಿಸ್ಟರಿ ಡ ಲ ಸೊಸೇತಿ ಫ್ರಾನ್ಸೇಸ್ ಪೆಂದಾಂತ್ ಲ ರೆವೆಲ್ಯೂಷನ್ (1854) ಮತ್ತು ಒಂಬತ್ತು ಸಂಪುಟಗಳಾಗಿ ರಚಿತವಾದ ಗಾಂಕೂರ್ ಜರ್ನಲ್ (1885-87) ಎಂಬುವು ಉಪಯುಕ್ತ ಚಾರಿತ್ರಿಕ ಆಕರ ಗ್ರಂಥಗಳಾಗಿವೆ. ಇವುಗಳ ಜೊತೆಗೆ 18ನೆಯ ಶತಮಾನದ ಚಿತ್ರಕಲೆಯನ್ನು ಕುರಿತು ವಿಚಾರಭರಿತ ಸಾಕ್ಷ್ಯ ಗ್ರಂಥಗಳನ್ನು ಇವರು ಬರೆದಿದ್ದಾರೆ. ಪ್ರಮುಖವಾಗಿ ಇತಿಹಾಸಕಾರ ರೆಂದು ಪ್ರಸಿದ್ಧಿ ಪಡೆದ ಇವರು ತಮ್ಮ ಕಾದಂಬರಿ ಹಾಗೂ ನಾಟಕಗಳಲ್ಲಿಯೂ ಅನನ್ಯ ವಾಸ್ತವಿಕ ಪ್ರಜ್ಞೆಯನ್ನು ತೋರಿಸಿದ್ದಾರೆ. ಆನ್ರೀತ್ ಮಾರೇಶಲ್ ಮುಂತಾದ ನಾಟಕಗಳಲ್ಲಿ ನಿತ್ಯಜೀವನದ ಆಡುಮಾತಿನ ಸೊಗಡನ್ನೂ ರಂಗಭೂಮಿಯ ಸಾಂಪ್ರದಾಯಿಕ ಗಡಸು ಶೈಲಿಯನ್ನೂ ಚೆನ್ನಾಗಿ ರೂಢಿಸಿಕೊಂಡಿದ್ದಾರೆ. ಹಲವು ಸಮಕಾಲೀನ ಸಮಸ್ಯೆಗಳನ್ನೆತ್ತಿಕೊಂಡು, ಪ್ರಮಾಣಬದ್ಧವಾದ ಜೀವಂತ ವಾಸ್ತವಿಕ ಚಿತ್ರಗಳನ್ನು ಕೊಟ್ಟಿದ್ದಾರೆ. ಇವರು ಯಥಾರ್ಥ ಸಂಗತಿಗಳನ್ನು ಯಾಥಾರ್ಥವಾದಿಗಳಂತೆ ಕೇವಲ ಬಾಹ್ಯಾಲಂಕರಣಕ್ಕಾಗಿ ಬಳಸುವುದಿಲ್ಲ. ಕಳೆದುಹೋದ ಯುಗದ ಜನ ಜೀವನವನ್ನು ವೀಕ್ಷಿಸುವಾಗ ಆ ಕಾಲದ ಜನರ ಮನಸ್ಸಿನ ಚಲನವಲನಗಳನ್ನು ಸೂಕ್ಷ್ಮವಾಗಿ ಗ್ರಹಿಸಿ, ಅತ್ಯಂತ ನವಿರಾದ, ಕಾವ್ಯಾತ್ಮಕ ಭಾಷೆಯಲ್ಲಿ ವಿಶ್ಲೇಷಿಸಿದ್ದಾರೆ. ಇವರ ಕೃತಿಗಳು ಆಧುನಿಕ ಮನೋವಿಶ್ಲೇಷಣಾತ್ಮಕ ಕಾದಂಬರಿಗಳ ಪುರ್ವಸೂಚಿ ಯಂತಿವೆ. ಇವರ ರಿನೆಮಾ ಮೊಪೆರಿನ್ ಕಾದಂಬರಿಯಲ್ಲಿ ಸಮಕಾಲೀನ ಯುವಜನರನ್ನು ಕುರಿತ ಹೃದಯಸ್ಪರ್ಶಿ ಚಿತ್ರವಿದೆ. ಮದಾಂ ಜರ್ ವಾಯ್ಸಾಯ್ ಧರ್ಮದ ಗೀಳು ಹಿಡಿದ ವ್ಯಕ್ತಿಗಳನ್ನು ಕುರಿತ ಕಥೆ. ಮ್ಯಾನೀತ್ ಸಾಲೊಮನ್ ಚಿತ್ರಕಲಾವಿದರ ಬದುಕನ್ನೂ ಕಲಾವಿದನೊಬ್ಬನ ದುರಂತ ಜೀವನವನ್ನೂ ಪಡಿಮೂಡಿಸುವ ಗಂಭೀರ ಕಥೆ. ಎಲ್ಲಕ್ಕಿಂತ ಹೆಚ್ಚಾಗಿ ಜರ್ಮಿನಿ ಲ್ಯಾಸೆರ್ಟ್ಯೂ ಎನ್ನುವ ಕಾದಂಬರಿಯಲ್ಲಿ ದೀನವ್ಯಕ್ತಿಯೊಬ್ಬನ ದಾರುಣ ಕಥೆಯಿದೆ. ಎಡ್ಮಾನ್ ಗಾಂಕೂರ್ ಒಬ್ಬನೇ ಬರೆದ ಆತ್ಮಕಥೆಯಲ್ಲಿ ಸರ್ಕಸ್ ಕೆಲಸಗಾರರ ವೃತ್ತಿಜೀವನದ ಹಾಗೂ ತಮ್ಮ ಜ಼ೂಲ್ ಗಾಂಕೂರ್ನನ್ನು ಕುರಿತ ಅಂತಃಕರಣ ಪೂರ್ವಕವಾದ ವರ್ಣನೆಗಳಿವೆ. ಸೂಳೆಗಾರಿಕೆ ಮತ್ತು ಏಕಾಂತ ಕಾರಾಗೃಹವಾಸದ ಕ್ರೂರ ಪರಿಣಾಮಗಳನ್ನು ಬಣ್ಣಿಸುವ ದುರಂತ ಕಾದಂಬರಿ-ಲಾ ಫಿಲ್ ಎಲಿಸೊ.
ಗಾಂಕೂರ್ ಸಹೋದರರು ವಾಸ್ತವಿಕ ಬದುಕನ್ನು ಯಥಾರ್ಥವಾದಿಗಳಂತೆ ಕೇವಲ ಛಾಯಾಗ್ರಹಣ ಮಾಡಿ ತೋರಿಸುವುದಿಲ್ಲ. ಅತ್ಯಂತ ಸೂಕ್ಷ್ಮಸಂವೇದಿಗಳಾದ ಅವರು ಅದನ್ನು ಧ್ವನಿಪುರ್ಣವಾದ ಭಾಷೆಯಲ್ಲಿ ಸಮಷ್ಟಿ ಪರಿಣಾಮ ಸಾಧಿಸುವಂತೆ ಚಿತ್ರಿಸುತ್ತಾರೆ. ಪರಿಣಾಮ ವಿಧಾನ ‘ಇಂಪ್ರೆಷನಿಸಂ’ ಎನ್ನುವ ಫ್ರೆಂಚ್ ಕಲಾಸಂಪ್ರದಾಯಕ್ಕೆ ಇವರು ವಿಶೇಷ ಕೊಡುಗೆ ನೀಡಿದ್ದಾರೆ. ಎಡ್ಮಾನ್ ಗಾಂಕೂರ್ ಸ್ಥಾಪಿಸಿದ ಗಾಂಕೂರ್ ಅಕಾಡೆಮಿ ಮತ್ತು ಪ್ರಿ ಗಾಂಕೂರ್ ಸಾಹಿತ್ಯ ಪ್ರಶಸ್ತಿ ಅವನ ಹೆಸರನ್ನು ಚಿರಸ್ಥಾಯಿಯಾಗಿಸಿವೆ.
ವರ್ಗ:ಮೈಸೂರು ವಿಶ್ವವಿದ್ಯಾನಿಲಯ ವಿಶ್ವಕೋಶ ವರ್ಗ:ಸಾಹಿತಿಗಳು
ಪಿವಿಆರ್ ರಾಜಾ
ಪಿವಿಆರ್ ರಾಜಾ (PVR Raja) ಅವರು ತೆಲುಗು ಭಾಷೆಯ ಚಲನಚಿತ್ರಗಳಲ್ಲಿ ಕೆಲಸ ಮಾಡುವ ಭಾರತೀಯ ಸಂಗೀತ ಸಂಯೋಜಕರು. ತೆಲುಗಿನ ಶೆ''' (2020) ಮತ್ತು (2022) ಚಿತ್ರಗಳ ಸಂಗೀತ ನಿರ್ದೇಶನವನ್ನೂ ಮಾಡಿದ್ದಾರೆ.
ಆರಂಭಿಕ ಜೀವನ
'''ಪಿ. ವಿ. ಆರ್. ರಾಜಾ''' ವಿಜಯನಗರದಲ್ಲಿ ಪೆನುಮತ್ಸ ವೆಂಕಟ ರಾಮರಾಜು ಆಗಿ ಜನಿಸಿದರು. ಸಂಗೀತ ಸಂಯೋಜಕರಾಗುವ ಮೊದಲು ಅವರು ಸಂಗೀತ ಶಿಕ್ಷಕರಾಗಿ ಕೆಲಸ ಮಾಡಿದರು.
ವೃತ್ತಿಜೀವನ
ಅವರು 2013 ರಿಂದ ಇಲ್ಲಿಯವರೆಗೆ ತೆಲುಗು, ಕನ್ನಡ, ಹಿಂದಿ ಮತ್ತು ಇಂಗ್ಲಿಷ್ ಭಾಷೆಗಳಲ್ಲಿ 250 ಕ್ಕೂ ಹೆಚ್ಚು ಕಿರು ಮತ್ತು ಸ್ವತಂತ್ರ ಚಲನಚಿತ್ರಗಳಿಗೆ ಸಂಗೀತ ನಿರ್ದೇಶಕರಾಗಿ ಕೆಲಸ ಮಾಡಿದ್ದಾರೆ.
ಬಾಹ್ಯ ಕೊಂಡಿಗಳು
ವರ್ಗ:ಸಂಗೀತ ನಿರ್ದೇಶಕರು ವರ್ಗ:ಚಲನಚಿತ್ರಗಳು ವರ್ಗ:ಭಾರತದ ಸಂಗೀತಗಾರರು
ಗಾಂಗೇಯದೇವ
ಗಾಂಗೇಯದೇವ ಆಳ್ವಿಕೆ 1015-41. ಚೇದಿ ವಂಶವೆಂದು ಪ್ರಸಿದ್ಧವಾದ ತ್ರಿಪುರಿ ಕಳಚುರಿ ವಂಶದ ಒಬ್ಬ ದೊರೆ. 2ನೆಯ ಕೊಕ್ಕಲನ ಮಗ; ಕೊಕ್ಕಲನ ಮರಣಾನಂತರ ಪಟ್ಟಕ್ಕೆ ಬಂದ. ಈಗಿನ ಜಬ್ಬಲ್ಪುರದ ಸುತ್ತಮುತ್ತ ಇರುವ ದಾಹಲ ಪ್ರದೇಶ ಮೊದಲು ಇವನ ರಾಜ್ಯವಾಗಿತ್ತು. ಇವನಿಗೆ 'ವಿಕ್ರಮಾದಿತ್ಯ', 'ಜಿತವಿಶ್ವ' ಎಂಬ ಬಿರುದುಗಳಿದ್ದವು. ಇವನ ವೈರಿಗಳು ಕೂಡ ಇವನನ್ನು ಜಿತವಿಶ್ವನೆಂದೇ ಕರೆಯುತ್ತಿದ್ದರು. ತನ್ನ ರಾಜ್ಯದ ವಿಸ್ತಾರಕ್ಕಾಗಿ ನೆರೆಹೊರೆಯ ರಾಜರೊಂದಿಗೆ ಅನೇಕ ಯುದ್ಧಗಳನ್ನು ಮಾಡಿದ.
ಭೇರಾಘಾಟದ ಶಾಸನದ ಪ್ರಕಾರ
ವರ್ಗ:ಮೈಸೂರು ವಿಶ್ವವಿದ್ಯಾನಿಲಯ ವಿಶ್ವಕೋಶ ವರ್ಗ:ಭಾರತದ ಇತಿಹಾಸ
ಪೂಜ್ಯ ದೊಡ್ಡಪ್ಪ ಅಪ್ಪ ತಾಂತ್ರಿಕ ಮಹಾವಿದ್ಯಾಲಯ
ಪೂಜ್ಯ ದೊಡ್ಡಪ್ಪ ಅಪ್ಪ ತಾಂತ್ರಿಕ ಮಹಾವಿದ್ಯಾಲಯವು ಕರ್ನಾಟಕ ರಾಜ್ಯದ ಕಲಬುರಗಿಯಲ್ಲಿ 1963ರಲ್ಲಿ ಸ್ಥಾಪಿತವಾಗಿದ್ದು ವಿಶ್ವೇಶ್ವರಯ್ಯ ತಾಂತ್ರಿಕ ವಿಶ್ವವಿದ್ಯಾಲಯ, ಬೆಳಗಾವಿ ದಿಂದ ಮಾನ್ಯತೆ ಹೊಂದಿದೆ. ಅಖಿಲ ಭಾರತ ತಾಂತ್ರಿಕ ಶಿಕ್ಷಣ ಮಂಡಳಿ (ನವದೆಹಲಿ)ಯು ಮಾನ್ಯತೆ ನೀಡಿದೆ .ಅದರಂತೆ ರಾಷ್ಟ್ರೀಯ ಮಾನ್ಯತಾ ಮಂಡಳಿಯು ಕೊಡ ಮಾನ್ಯತೆ ನೀಡಿದೆ.
ಆವರಣ
ಮಹಾವಿದ್ಯಾಲಯವು ವಿಶಾಲವಾದ ಆವರಣ ಹೊಂದಿದೆ. ಆವರಣದಲ್ಲಿ ಕ್ರಿಕೇಟ್, ಟೆನ್ನಿಸ್, ಕಾಲ್ಚಂಡು ಹಾಗೂ ಒಳಾಂಗಣ ಮೈದಾನ ಇದೆ.
ಗ್ರಂಥಾಲಯ
ಗ್ರಂಥಾಲಯ ಹಾಗೂ ಮಾಹಿತಿ ಕೇಂದ್ರವು  ಅತ್ಯುನ್ನತ ಡಿಜಿಟಲ್ ಗ್ರಂಥಾಲಯ  ಮತ್ತು ಸಾವಿರಾರು ಎಲ್ಲ  ವಿಭಾಗದ ಪುಸ್ತಕಗಳನ್ನು  ಹೊಂದಿದೆ. ವೈಜ್ಞಾನಿಕ ಹಾಗೂ ತಾಂತ್ರಿಕ ದೈನಿಕ, ವಾರಪತ್ರಿಕೆ ಮತ್ತು ಮಾಸಪತ್ರಿಕೆಗಳು ಉಂಟು. ರಾಷ್ಟ್ರೀಯ ಹಾಗೂ ಅಂತರರಾಷ್ಟ್ರೀಯ ನಿಯತಕಾಲಿಕಗಳು ಸಿಗುತ್ತವೆ.
ಪ್ರವೇಶ
ದ್ವಿತೀಯ ಪಿಯುಸಿ (೧೦+೨) ವಿಜ್ಞಾನ ವಿಭಾಗದ ವಿದ್ಯಾರ್ಥಿಗಳಿಗೆ ಪ್ರವೇಶವಿದೆ. ಅದರಂತೆ ಬಿ.ಎಸ್ಸಿ, ಡಿಪ್ಲೊಮಾ, ಜಿಟಿಟಿಸಿ, ಸಿಬಿಎಸ್ಸಿ (೧೦+೨) ಮತ್ತು ಐಸಿಎಸ್ಸಿ (೧೦+೨) ವಿದ್ಯಾರ್ಥಿಗಳಿಗೂ  ಪ್ರವೇಶವಿದೆ.
ಜೀವನ ಮಾರ್ಗದರ್ಶನ ಕೇಂದ್ರ
ಟಿ ಸಿ ಎಸ್ (ಟಾಟಾ ಕನ್ಸಲ್ಟನ್ಸಿ ಸರ್ವಿಸಸ್), ಮೈಂಡ್ ಟ್ರೀ, ಐ ಗೇಟ್, ಎಂಪಾಸಿಸ್ ಹಾಗೂ ಐಬಿಎಮ್ ಮುಂತಾದ ಅಂತರರಾಷ್ಟ್ರೀಯ ಮಾಹಿತಿ ತಂತ್ರಜ್ಞಾನ ಕಂಪನಿಗಳು ಕ್ಯಾಂಪಸ್ ಸಂದರ್ಶನ ನಡುಸುತ್ತವೆ.
ಬಾಹ್ಯ ಸಂಪರ್ಕಗಳು
ಪೂಜ್ಯ ದೊಡ್ಡಪ್ಪ ಅಪ್ಪ ತಾಂತ್ರಿಕ ಮಹಾವಿದ್ಯಾಲಯದ ಅಧಿಕೃತ ಅಂತರ್ಜಾಲ ತಾಣ
ವರ್ಗ:ಶೈಕ್ಷಣಿಕ ಸಂಸ್ಥೆಗಳು ವರ್ಗ:ಕರ್ನಾಟಕದ ಇಂಜಿನಿಯರಿಂಗ್ ಕಾಲೇಜುಗಳು
ಶಂಭೇವಾಡ
ಶಂಭೇವಾಡ ಗ್ರಾಮವು ಕರ್ನಾಟಕ ರಾಜ್ಯದ ಬಿಜಾಪುರ ಜಿಲ್ಲೆಯ ಸಿಂದಗಿ ತಾಲ್ಲೂಕಿನಲ್ಲಿದೆ.
ಭೌಗೋಳಿಕ
ಗ್ರಾಮವು ಭೌಗೋಳಿಕವಾಗಿ ೧೬* ೩೨' ೧೦"x ಉತ್ತರ ಅಕ್ಷಾಂಶ ಮತ್ತು ೭೫* ೩೧' ೧೯" ಪೂರ್ವ ರೇಖಾಂಶದಲ್ಲಿ ಬರುತ್ತದೆ.
ಸಾಂಸ್ಕೃತಿಕ
ಮುಖ್ಯ ಭಾಷೆ ಕನ್ನಡ. ಆದರೆ ವಿವಿಧ ಸಂಸ್ಕೃತಿಗಳ ಪ್ರಭಾವದಿಂದಾಗಿ ಉರ್ದು, ಮರಾಠಿ ಮತ್ತು ಹಿಂದಿ ಮಿಶ್ರಿತ ವಿಶಿಷ್ಠವಾದ ಕನ್ನಡ. ಪ್ರಮುಖ ಆಹಾರ ಧಾನ್ಯ ಜೋಳ. ಜೊತೆಗೆ ಗೋಧಿ, ಅಕ್ಕಿ,ಮೆಕ್ಕೆ ಜೋಳ ಬೇಳೆಕಾಳುಗಳು. ಜವಾರಿ ಎಂದು ಗುರುತಿಸಲ್ಪಡುವ ವಿಶೇಷ ರುಚಿಯ ಕಾಯಿಪಲ್ಯ, ಸೊಪ್ಪುಗಳು ಹೆಸರುವಾಸಿ ಮತ್ತು ಸದಾಕಾಲವೂ ಲಭ್ಯ. ಜೋಳದ ರೊಟ್ಟಿ ,, ಸೇಂಗಾ ಚಟ್ನಿ,, ಎಣ್ಣಿ ಬದನೆಯಕಾಯಿ ಪಲ್ಯ,, ಕೆನೆಮೊಸರು ಕರ್ನಾಟಕದ ಮೂಲೆಮೂಲೆಗಳಲ್ಲಿ ಪ್ರಸಿದ್ಧಿ ಪಡೆದಿವೆ.
ಕಲೆ ಮತ್ತು ಸಂಸ್ಕೃತಿ
ಅಪ್ಪಟ ಉತ್ತರ ಕರ್ನಾಟಕ ಶೈಲಿಯ ಕಲೆಯನ್ನು ಒಳಗೊಂಡಿದೆ. ಪುರುಷರು ದೋತ್ರ, ನೆಹರು ಅಂಗಿ ಮತ್ತು ರೇಷ್ಮೆ  ರುಮಾಲು(ಪಟಕ) ಧರಿಸುತ್ತಾರೆ.ಮಹಿಳೆಯರು ಇಲಕಲ್ಲ ಸೀರೆ ಮತ್ತು ಖಾದಿ ಬಟ್ಟೆಗಳನ್ನು ಧರಿಸುತ್ತಾರೆ.
ಧರ್ಮ
ಗ್ರಾಮದಲ್ಲಿ ಹಿಂದೂ ಮತ್ತು ಮುಸ್ಲಿಂ  ಧರ್ಮದ ಜನರಿದ್ದಾರೆ.
ಮಸೀದಿ
ಗ್ರಾಮದಲ್ಲಿ ಮುಸ್ಲಿಂ ಸಮುದಾಯದ ದರ್ಗಾ ಹಾಗೂ ಮಸೀದಿ ಇದೆ.
ನೀರಾವರಿ
ಗ್ರಾಮದ ಪ್ರತಿಶತ  50  ಭಾಗ ಭೂಮಿ ಕಾಲುವೆ, ತೆರದ ಬಾವಿ, ಕೊಳವೆ ಬಾವಿಯಿಂದ ನೀರಾವರಿ ಇದ್ದು  ಪ್ರಮುಖವಾಗಿ ಕಬ್ಬು, ಮೆಕ್ಕೆಜೋಳ, ಜೋಳ, ಉಳ್ಳಾಗಡ್ಡಿ (ಈರುಳ್ಳಿ), ನಿಂಬೆಹಣ್ಣು , ಪಪ್ಪಾಯ, ಅರಿಶಿನ, ನೆಲಕಡಲೆ, ಶೇಂಗಾ(ಕಡಲೆಕಾಯಿ), ಸೂರ್ಯಕಾಂತಿ , ದ್ರಾಕ್ಷಿ , ದಾಳಿಂಬೆ, ಗೋಧಿ  ಹಾಗೂ  ಇತರೆ ಬೆಳೆಗಳನ್ನು  ಬೆಳೆಯುತ್ತಾರೆ.
ಕೃಷಿ ಮತ್ತು ತೋಟಗಾರಿಕೆ
ಗ್ರಾಮದ ಪ್ರಮುಖ ಉದ್ಯೋಗವೇ ಕೃಷಿ ಮತ್ತು ತೋಟಗಾರಿಕೆಯಾಗಿದೆ. ಈ ಕ್ಷೇತ್ರದಲ್ಲಿ ಸುಮಾರು ೭೫% ಜನರು ಕೆಲಸ ಮಾಡುತ್ತಾರೆ. ಗ್ರಾಮದಲ್ಲಿ ಕೇವಲ ೧೫% ಭೂಮಿ ಮಾತ್ರ ನೀರಾವರಿ ಹೊಂದಿದೆ. ಉಳಿದ ೮೫% ಭೂಮಿ ಮಳೆಯನ್ನೇ ಅವಲಂಭಿಸಿದೆ.
ಆರ್ಥಿಕತೆ
ಗ್ರಾಮದಲ್ಲಿ ಆರ್ಥಿಕ ವ್ಯವಸ್ಥೆ  ಮಧ್ಯಮ  ತರಗತಿಯಲ್ಲಿದೆ.
ಉದ್ಯೋಗ
ಗ್ರಾಮದಲ್ಲಿ ಫಲವತ್ತಾದ ಭೂಮಿ ಇದುವುದರಿಂದ ೭೦% ಜನಸಂಖ್ಯೆ  ಕೃಷಿಯಲ್ಲಿ ನಿರತರಾಗಿದ್ದಾರೆ. ಕೃಷಿಯು ಗ್ರಾಮದ ಪ್ರಮುಖ ಉದ್ಯೋಗವಾಗಿದೆ. ಇದರೊಂದಿಗೆ ಹೈನುಗಾರಿಕೆ, ಕೋಳಿ ಸಾಕಾಣಿಕೆ, ದನಗಳ ಸಾಕಾಣಿಕೆ ಉಪ ಕಸುಬುಗಳಾಗಿವೆ.
ಬೆಳೆ
ಆಹಾರ ಬೆಳೆಗಳು
ಜೋಳ, ಗೋಧಿ, ಮೆಕ್ಕೆಜೋಳ, ಸಜ್ಜೆ, ಕಡಲೆ, ತೊಗರಿ, ಹೆಸರು ಮತ್ತು ಕಡಲೆ ಇತ್ಯಾದಿ
ವಾಣಿಜ್ಯ ಬೆಳೆಗಳು
ದ್ರಾಕ್ಷಿ, ಕಬ್ಬು, ದಾಳಿಂಬೆ, ನಿಂಬೆ, ಮಾವು, ಬಾಳೆ, ಸೂರ್ಯಕಾಂತಿ, ಅರಿಸಿಣ, ಪಪ್ಪಾಯಿ, ಕಲ್ಲಂಗಡಿ, ಉಳ್ಳಾಗಡ್ಡಿ (ಈರುಳ್ಳಿ) ಮತ್ತು ಶೇಂಗಾ(ಕಡಲೆಕಾಯಿ) ಇತ್ಯಾದಿ.
ತರಕಾರಿ ಬೆಳೆಗಳು
ಬದನೆಕಾಯಿ, ಟೊಮ್ಯಾಟೊ, ಹೀರೇಕಾಯಿ, ನುಗ್ಗೆಕಾಯಿ, ಗೆಣಸು, ಗಜ್ಜರಿ, ಮೆಣಸಿನಕಾಯಿ, ಸೌತೆಕಾಯಿ, ಮೊಲಂಗಿ, ಅವರೆಕಾಯಿ, ಪಡವಲಕಾಯಿ, ಕುಂಬಳಕಾಯಿ, ಮೆಂತೆ ಪಲ್ಲೆ ಮತ್ತು ಕೊತಂಬರಿ ಇತ್ಯಾದಿ.
ಸಸ್ಯ
ಆಲದ ಮರ, ಬೇವಿನ ಮರ, ಜಾಲಿ ಮರ, ಹೈಬ್ರೀಡ್ ಜಾಲಿ ಮರ, ಮಾವಿನ ಮರ ಮತ್ತು ಅರಳಿ ಮರ ಇತ್ಯಾದಿ.
ಪ್ರಾಣಿ
ತೋಳ, ನರಿ, ಹಾವು, ಮೊಲ, ನವಿಲು, ಬೆಳ್ಳಕ್ಕಿ, ಗುಬ್ಬಿ, ಕಾಗೆ, ಕೋಗಿಲೆ ಇತ್ಯಾದಿ.
ಹಬ್ಬ
ಪ್ರತಿವರ್ಷ ಕಾರ ಹುಣ್ಣುಮೆ, ಯುಗಾದಿ, ದಸರಾ, ದೀಪಾವಳಿ, ನಾಗರ ಪಂಚಮಿ, ಉರಸು ಹಾಗೂ  ಮೊಹರಮ್  ಹಬ್ಬಗಳನ್ನು ಆಚರಿಸುತ್ತಾರೆ.
ಶಿಕ್ಷಣ
ಗ್ರಾಮದಲ್ಲಿ  ಸರಕಾರಿ ಹಿರಿಯ ಪ್ರಾಥಮಿಕ ಶಾಲೆ ಇದೆ.
ಸಾಕ್ಷರತೆ
ಗ್ರಾಮದ ಸಾಕ್ಷರತೆಯ ಪ್ರಮಾಣ  ಸುಮಾರು ೬೭%. ಅದರಲ್ಲಿ ೭೫% ಪುರುಷರು ಹಾಗೂ ೫೫% ಮಹಿಳೆಯರು ಸಾಕ್ಷರತೆ ಹೊಂದಿದೆ.
ರಾಜಕೀಯ
ಗ್ರಾಮವು ಬಿಜಾಪುರ ಲೋಕಸಭಾ ಕ್ಷೇತ್ರದ ವ್ಯಾಪ್ತಿಯಲ್ಲಿ ಬರುತ್ತದೆ.
ಬಿಜಾಪುರ
ಕರ್ನಾಟಕ
ವರ್ಗ:ಬಿಜಾಪುರ ಜಿಲ್ಲೆ
ನದಿ ದ್ವೀಪ
ಪ್ರಾದೇಶಿಕ ನಾಮಕರಣ
ಟೌಹೆಡ್ ಎಂಬ ಪದವು ಐಲೆಟ್ (ಸಣ್ಣ ದ್ವೀಪ) ಅಥವಾ ನದಿಯೊಳಗಿನ ಶೋಲ್ ಅನ್ನು ಸೂಚಿಸುತ್ತದೆ (ಹೆಚ್ಚಾಗಿ ಮಿಸ್ಸಿಸ್ಸಿಪ್ಪಿ ನದಿ ) ಮರಗಳ ಗುಂಪು ಅಥವಾ ದಟ್ಟಣೆಯನ್ನು ಹೊಂದಿದೆ ಮತ್ತು ಇದನ್ನು ಹೆಚ್ಚಾಗಿ ಮಧ್ಯಪಶ್ಚಿಮ ಯುನೈಟೆಡ್ ಸ್ಟೇಟ್ಸ್‌ನಲ್ಲಿ ಬಳಸಲಾಗುತ್ತದೆ. ಅನೇಕ ನದಿಗಳು, ಸಾಕಷ್ಟು ವಿಶಾಲವಾಗಿದ್ದರೆ, ಗಣನೀಯವಾಗಿ ದೊಡ್ಡ ದ್ವೀಪಗಳನ್ನು ಹೊಂದಬಹುದು. ಟೌಹೆಡ್ ಎಂಬ ಪದವನ್ನು ಮಾರ್ಕ್ ಟ್ವೈನ್ ಅವರ ಅಡ್ವೆಂಚರ್ಸ್ ಆಫ್ ಹಕಲ್‌ಬೆರಿ ಫಿನ್‌ನಿಂದ ಜನಪ್ರಿಯಗೊಳಿಸಲಾಯಿತು.
ಇಂಗ್ಲೆಂಡ್‌ನಲ್ಲಿ, ಥೇಮ್ಸ್‌ನಲ್ಲಿರುವ ನದಿ ದ್ವೀಪವನ್ನು ಐಟ್ (ಅಥವಾ ಇಯೋಟ್) ಎಂದು ಉಲ್ಲೇಖಿಸಲಾಗುತ್ತದೆ.
ಅತಿ ದೊಡ್ಡ ಮತ್ತು ಚಿಕ್ಕದು
link=//upload.wikimedia.org/wikipedia/commons/thumb/e/e1/FridayIsle01.JPG/220px-FridayIsle01.JPG|thumb| ಫ಼್ರೈಡೇ ದ್ವೀಪವು ಘನ-ಅಡಿಪಾಯದ [[ಮನೆ|ಮನೆಯನ್ನು ಹೊಂದಿರುವ ಅತ್ಯಂತ ಚಿಕ್ಕ ದ್ವೀಪಕ್ಕೆ ಉದಾಹರಣೆಯಾಗಿದೆ.]] ಮಜುಲಿ, ಭಾರತದ ಬ್ರಹ್ಮಪುತ್ರ ನದಿಯಲ್ಲಿ, ನದಿಯ ಎರಡು ದಡಗಳ ನಡುವಿನ ಕರಾವಳಿಯಲ್ಲದ ಭೂಪ್ರದೇಶವಾಗಿದೆ. ಇದು ಗಿನ್ನೆಸ್ ಬುಕ್ ಆಫ್ ವರ್ಲ್ಡ್ ರೆಕಾರ್ಡ್ಸ್‌ನಿಂದ ವಿಶ್ವದ ಅತಿದೊಡ್ಡ ಜನವಸತಿ ನದಿ ದ್ವೀಪವೆಂದು ಗುರುತಿಸಲ್ಪಟ್ಟಿದೆ, ೮೮೦ ಚದರ ಕಿಲೋಮೀಟರ್( ೩೪೦ ಚದರ ಮೀಟರ್).
ಮಧ್ಯ ಬ್ರೆಜಿಲ್‌ನ ಟೊಕಾಂಟಿನ್ಸ್‌ನಲ್ಲಿರುವ ಮತ್ತೊಂದು ದೊಡ್ಡ ಕರಾವಳಿಯಲ್ಲದ ಭೂಪ್ರದೇಶವಾದ ಬನಾನಲ್ ದ್ವೀಪವನ್ನು ಬ್ರಿಟಾನಿಕಾ ಉಲ್ಲೇಖಿಸುತ್ತದೆ, ಇದು ಅರಗುವಾಯಾ ನದಿಯನ್ನು ೩೨೦ ಕಿಮೀ (೨೦೦-ಮೈಲಿ) ಉದ್ದದ ನೀರಿನಲ್ಲಿ ಎರಡು ಶಾಖೆಗಳಾಗಿ ವಿಭಜಿಸುತ್ತದೆ. ಇದು ೧೯,೧೬೨ ಚದರ ಕಿಮೀ(೭೩೯೮ ಚದರ ಮೀಟರ್) ಅನ್ನು ಹೊಂದಿದ್ದು, ವಿಶ್ವದ ಅತಿದೊಡ್ಡ ನದಿ ದ್ವೀಪವಾಗಿದೆ.,.
ಆದಾಗ್ಯೂ, ಬನಾನಲ್ ದ್ವೀಪವನ್ನು ಕೆಲವು ಭೂವಿಜ್ಞಾನಿಗಳು ನದಿಯ ದ್ವೀಪವೆಂದು ಪರಿಗಣಿಸುವುದಿಲ್ಲ. ಏಕೆಂದರೆ ಅವರು ಅರಗುಯಾ ನದಿಯನ್ನು ಎರಡು ವಿತರಣಾ ನದಿಗಳನ್ನು ರೂಪಿಸುತ್ತದೆ ಮತ್ತು ಬನಾನಲ್ ದ್ವೀಪವು ಈ ಎರಡು ವಿತರಿಸಿದ ನದಿಗಳ ನಡುವಿನ ಭೂಪ್ರದೇಶವಾಗಿದೆ. ಮಜುಲಿಯನ್ನು ಅತಿದೊಡ್ಡ ನದಿ ದ್ವೀಪವೆಂದು ಪರಿಗಣಿಸಲು ಇದೇ ಕಾರಣ. ಆದರೂ, ಬನಾನಲ್ ದ್ವೀಪವು ಯಾವುದೇ ಹಂತದಲ್ಲಿ ಮುಖ್ಯ ಭೂಭಾಗವನ್ನು ಮುಟ್ಟುವುದಿಲ್ಲ. ಹೀಗಾಗಿ ಗೊಂದಲ ಹಾಗೆಯೇ ಉಳಿದಿದೆ.
ಉಮಾನಂದ ದ್ವೀಪ, ೦.೦೨ ಚದರ ಕಿಮೀ(೦.೦೦೭೭ ಚದರ ಮೀ), ಸ್ಥಿರವಾದ ವಾಸಸ್ಥಳಗಳೊಂದಿಗೆ ಚಿಕ್ಕದಾದ ಶಾಶ್ವತವಾಗಿ ವಾಸಿಸುವ ನದಿ ದ್ವೀಪ ಅಥವಾ ಐಲೆಟ್ ಎಂದು ಸ್ಪರ್ಧಿಗಳಲ್ಲಿ ಒಂದಾಗಿದೆ. ಉಮಾನಂದ ಕೂಡ ಬ್ರಹ್ಮಪುತ್ರ ನದಿಯಲ್ಲಿ ನೆಲೆಸಿದೆ. ಅಮೆಜಾನ್ ಜಲಾನಯನ ಪ್ರದೇಶ ಮತ್ತು ಬಾಂಗ್ಲಾದೇಶದಲ್ಲಿ ಉಮಾನಂದ ಅಥವಾ ಚಿಕ್ಕದಾದ, ವಾಸಿಸುವ ಅನೇಕವುಗಳು ಅಸ್ತಿತ್ವದಲ್ಲಿವೆ. ಉಮಾನಂದಕ್ಕೆ ಹೋಲಿಸಬಹುದಾದ ಗಾತ್ರದ ಮತ್ತೊಂದು ದ್ವೀಪ, ಯು.ಎಸ್‍ನಪಶ್ಚಿಮ ವರ್ಜೀನಿಯಾದ ಗಯಾಂಡೊಟ್ಟೆ ನದಿಯಲ್ಲಿರುವ ಹ್ಯಾಟ್‌ಫೀಲ್ಡ್ ದ್ವೀಪವು ಯಾವುದೇ ಶಾಶ್ವತ ಜನಸಂಖ್ಯೆಯನ್ನು ಹೊಂದಿಲ್ಲ, ಆದರೆ ಹಲವಾರು ಶಾಶ್ವತ ಕಟ್ಟಡಗಳನ್ನು ಹೊಂದಿದೆ, ಅವುಗಳೆಂದರೆ ಲೋಗನ್ ನಗರಕ್ಕೆ ಸೇವೆ ಸಲ್ಲಿಸುತ್ತಿರುವ ಕೆ-೧೨ ಶಾಲೆಗಳು ಮತ್ತು ಅದರ ಸುತ್ತಮುತ್ತಲಿನ ಪ್ರದೇಶ ಮತ್ತು ಲೋಗನ್ ಕೌಂಟಿ ಸಾರ್ವಜನಿಕ ಗ್ರಂಥಾಲಯದ ಮುಖ್ಯ ಶಾಖೆ.
ಹೆಚ್ಚು ಜನಸಂಖ್ಯೆ ಹೊಂದಿರುವ ನದಿ ದ್ವೀಪಗಳು
ಈ ಪಟ್ಟಿಯು ಕನಿಷ್ಟ 25,000 ಜನಸಂಖ್ಯೆಯನ್ನು ಹೊಂದಿರುವ ನದಿ ದ್ವೀಪಗಳನ್ನು ಶ್ರೇಣೀಕರಿಸುತ್ತದೆ.
ಉಲ್ಲೇಖಗಳು
ವರ್ಗ:ನದಿಗಳು ವರ್ಗ:ವಿಕಿ ಇ-ಲರ್ನಿಂಗ್‍ನಲ್ಲಿ ತಯಾರಿಸಿದ ಲೇಖನ
ಕಗ್ಗಲಡು
ಕಗ್ಗಲಡು ಎನ್ನುವುದು ಕರ್ನಾಟಕದ ದಕ್ಷಿಣ ಭಾಗದ ತುಮಕೂರು ಜಿಲ್ಲೆಯ ಶಿರಾ ತಾಲೂಕಿನಲ್ಲಿರುವ ಒಂದು ಹಳ್ಳಿ. ಸಿರಾ ಪಟ್ಟಣದಿಂದ ಸಿರಾ-ಚೆಂಗಾವರ ರಸ್ತೆಯಲ್ಲಿ ಸುಮಾರು ೯ ಕಿ.ಮಿ. ದೂರದಲ್ಲಿದೆ. ಈ ಹಳ್ಳಿಯಲ್ಲಿರುವ ಮರಗಳಲ್ಲಿ ಬಣ್ಣದ ಕೊಕ್ಕರೆ (painted storks) ಮತ್ತು ನಾರೇಕ್ಯಾತ ಅಥವಾ ಬೂದುಬಕ (grey herons) ಪಕ್ಷಿಗಳು ವಲಸೆ ಬಂದು ತಮ್ಮ ವಂಶಾಭಿವೃದ್ಧಿ ಮಾಡುವುದರಿಂದ ೧೯೯೯ರಿಂದ ಇದೊಂದು ಪಕ್ಷಿಧಾಮವೆಂದು ಗುರುತಿಸಲ್ಪಟ್ಟಿದೆ. ೧೯೯೯ರಲ್ಲಿ ಇಲ್ಲಿನ ಪಕ್ಷಿಧಾಮ ತುಮಕೂರಿನ ವೈಲ್ಡ್ ಲೈಫ್ ಅವೇರ್ ನೇಚರ್ ಕ್ಲಬ್ (WANC) ಎಂಬ ಸರ್ಕಾರೇತರ ಸಂಸ್ಥೆಯಿಂದ ಹೊರಜಗತ್ತಿಗೆ ಪರಿಚಯಿಸಲ್ಪಟ್ಟಿತು.
ತಾಣದ ಇತಿಹಾಸ
ಸ್ಥಳೀಯರ ಪ್ರಕಾರ ನಾರೇಕ್ಯಾತ (grey herons) ಪಕ್ಷಿಗಳು ಇಲ್ಲಿ ೧೯೯೩ರಿಂದ ಒಂದು ಹುಣಸೇಮರದಲ್ಲಿ ಮಾತ್ರ ಗೂಡು ಕಟ್ಟುತ್ತಿದ್ದವು. ಪಕ್ಕದ ಮುದ್ದಕನಹಳ್ಳಿಯಲ್ಲಿ ಈ ಪಕ್ಷಿಗಳು ಗೂಡುಕಟ್ಟುತ್ತಿದ್ದ ಮರವೊಂದು ದುಷ್ಕರ್ಮಿಗಳಿಂದ ನಾಶವಾಗಿ ಕೆಲವು ಹಕ್ಕಿಗಳು ಕೊಲ್ಲಲ್ಪಟ್ಟ ಮೇಲೆ ೧೯೯೬ರಿಂದ ಇವುಗಳ ಸಂಖ್ಯೆ ಕಗ್ಗಲಡುವಿನ ಮರಗಳಲ್ಲಿ ಜಾಸ್ತಿಯಾಯಿತು.
ಸಸ್ಯ ಸಂಪತ್ತು
ಈ ಪ್ರದೇಶದಲ್ಲಿ ಹೆಚ್ಚಾಗಿ ಕಂಡುಬರುವುದು ಹುಣಸೆಮರಗಳು (Tamarindus indica) ಮತ್ತು ಆಲದಮರಗಳು (Ficus benghalensis)
ಪ್ರಾಣಿಪಕ್ಷಿ
ಈ ಪ್ರದೇಶವು ದಖನ್ ಪ್ರಸ್ಥಭೂಮಿಯಲ್ಲಿದ್ದು ಆಂಧ್ರದ ಗಡಿಗೆ ತಾಗಿಕೊಂಡಿರುವುದರಿಂದ ಇಲ್ಲಿನ ಪ್ರಾಣಿಗಳು ಒಣಪ್ರದೇಶಗಳಲ್ಲಿರುವ ಪ್ರಾಣಿಗಳಾಗಿವೆ. WANCಯು ಈ ಪ್ರದೇಶದ flora & fauna ಗಳನ್ನು ದಾಖಲಿಸುವ ಕೆಲಸ ಮಾಡುತ್ತಿದೆ. ಕೆಲವು ಕೃಷ್ಣಮೃಗಗಳು ಈ ಪ್ರದೇಶದಲ್ಲಿರುವುದು ಕಂಡುಬಂದಿದ. ಗ್ರೇಟ್ ಇಂಡಿಯನ್ ಬಸ್ಟರ್ಡ್ ಪಕ್ಷಿಗಳನ್ನು ಕಂಡುದ್ದಾಗಿ ಕೆಲವು ಹಳ್ಳಿಗರು ಹೇಳುತ್ತಾರಾದರೂ ಇದು ದೃಢಪಟ್ಟಿಲ್ಲ.
ಪಕ್ಷಿಧಾಮ
ಗೂಡು ಕಟ್ಟುವ ಸಮಯ ಬಂದಾಗ ಹಕ್ಕಿಗಳು ಗುಂಪುಗುಂಪಾಗಿ ಇಲ್ಲಿಗೆ ಬರಲು ಆರಂಭಿಸುತ್ತವೆ. ಪ್ರತೀ ವರ್ಷ ಡಿಸೆಂಬರ್ ಕೊನೆಗೆ, ಜನವರಿ ಮೊದಲ ವಾರದಲ್ಲಿ, ಕೆಲವೊಮ್ಮೆ ಮಾರ್ಚ್ ತಿಂಗಳಲ್ಲೂ ಹಕ್ಕಿಗಳು ಬರುತ್ತವೆ. ಶ್ರೀಲಂಕಾ, ಮಲೇಶಿಯಾ, ಬರ್ಮಾ, ಬಾಂಗ್ಲಾ, ನ್ಯೂಜಿಲ್ಯಾಂಡ್, ಆಸ್ಟ್ರೇಲಿಯಾ ಮುಂತಾದ ವಿಶ್ವದ ನಾನಾಕಡೆಗಳಿಂದ ಹಕ್ಕಿಗಳು ವಲಸೆ ಬರುತ್ತವೆ. ಗ್ರೇಹಾರನ್, ಪೇಯಿಂಟೆಡ್ ಸ್ಟಾರ್ಕ್, ಬ್ರಾಹ್ಮಿನಿ ಡಕ್, ಪಿನ್ ಟೈಲ್ ಡಕ್, ಡ್ಯಾಬ್ ಚಿಕ್, ಸ್ಪೂನ್ ಬಿಲ್ ಮತ್ತು ಐಬಿಸ್ ನಂತಾ ವಿಶ್ವದ ನಾನಾ ಪ್ರಭೇದದ ಹಕ್ಕಿಗಳು ಬರುತ್ತವೆ. ಕಗ್ಗಲಡು ಗ್ರಾಮದಲ್ಲಿ ಸುಮಾರು ೬ ತಿಂಗಳುಗಳ ವರೆಗೆ ವಾಸಿಸುತ್ತವೆ. ಈ ಆರುತಿಂಗಳಲ್ಲಿ ಪಕ್ಷಿಗಳು ತಮ್ಮ ಸಂತಾನಾಭಿವೃದ್ಧಿ ಮುಗಿಸಿ ಕೊಂಡು ಮತ್ತೆ ತಮ್ಮ ದೇಶಕ್ಕೆ ತೆರಳುತ್ತವೆ.
ಮಂಡ್ಯ ಜಿಲ್ಲೆಯ ಕೊಕ್ಕರೆ ಬೆಳ್ಳೂರಿನ ನಂತರ ದಕ್ಷಿಣ ಭಾರತದಲ್ಲಿ ಕಗ್ಗಲಡು ಪಕ್ಷಿಧಾಮವೇ ಬಣ್ಣದ ಕೊಕ್ಕರೆ ಪಕ್ಷಿಗಳ ದೊಡ್ಡ ತಾಣ ಎನ್ನಲಾಗಿದೆ.
ಈ ಪಕ್ಷಿಧಾಮದಲ್ಲಿ ಹಕ್ಕಿಗಳನ್ನು ನೂರಾರು ಸಂಖ್ಯೆಯಲ್ಲಿ ಕಾಣಬಹುದು. ವಿವಿಧ ಪಕ್ಷಿಗಳ ಗುಂಪುಗಳೂ ಕಾಣಸಿಗುತ್ತವೆ. ಈ ಪಕ್ಷಿಗಳಿಗಾಗಿಯೇ ಹುಣಸೇಮರಗಳನ್ನು ಕಾಪಾಡಿಡಲಾಗಿದೆ. ಹಳ್ಳಿಗರು ಈ ಹಕ್ಕಿಗಳ ಜೊತೆ ಭಾವನಾತ್ಮಕ ಸಂಬಂಧ ಹೊಂದಿ ಕಾಪಾಡುತ್ತಿದ್ದಾರೆಂದು ವರದಿಯಾಗಿದೆ. . ಹಳ್ಳಿಗರು ಈ ಹಕ್ಕಿಗಳ ಉಳಿವಿಗೆ ಬಹಳ ಆಸಕ್ತಿ ವಹಿಸಿದ್ದಾರೆ. ಆ ಹುಣಸೆಮರದಲ್ಲಿನ ಕಾಯಿಗಳನ್ನೂ ಕೂಡ ಕೊಯ್ಯವುದಿಲ್ಲ. ಅವುಗಳ ರಕ್ಷಣೆಗೆ ಅವುಗಳ ಸೌಂದರ್ಯ ಒಂದು ಕಾರಣವಾದರೆ ಮತ್ತೊಂದು ಅವುಗಳು ಸಮೃದ್ಧಿಯ ಸಂಕೇತ ಎನ್ನುವ ಹಳ್ಳಿಗರ ನಂಬಿಕೆ.
ಚಿತ್ರಗಳು
ವರ್ಗ:ಕರ್ನಾಟಕದ ಪಕ್ಷಿಧಾಮಗಳು ವರ್ಗ:ತುಮಕೂರು ಜಿಲ್ಲೆಯ ಪ್ರವಾಸಿ ತಾಣಗಳು ವರ್ಗ:ಪಕ್ಷಿಧಾಮಗಳು
ಮಂಜುಷಾ ವಸ್ತು ಸಂಗ್ರಹಾಲಯ
ಮಂಜುಷಾ ವಸ್ತು ಸಂಗ್ರಹಾಲಯ. ಕರ್ನಾಟಕ ರಾಜ್ಯದ  ಪವಿತ್ರ ಕ್ಷೇತ್ರವಾದ ಧರ್ಮಸ್ಥಲದಲ್ಲಿದೆ .ಇಲ್ಲಿ  ಪ್ರಾಚೀನ ವಸ್ತುಗಳು, ವರ್ಣಚಿತ್ರಗಳು, ಕಲಾಕೃತಿಗಳು, ದೇವಾಲಯದ ರಥಗಳು, ವಿಂಟೇಜ್ ಮತ್ತು ಕ್ಲಾಸಿಕ್ ಕಾರುಗಳ ಉತ್ತಮ ಸಂಗ್ರಹವಗಳಿವೆ. ಕರ್ನಾಟಕದಾದ್ಯಂತದ ದೇವಾಲಯಗಳಿಂದ ಇವುಗಳನ್ನು ಸಂಗ್ರಹಿಸಲಾಗಿದ್ದು ವಸ್ತು ಸಂಗ್ರಹಾಲಯವು ಧಮ‍ಸ್ಥಳದ ಪ್ರಸಿದ್ಧ ಮಂಜುನಾಥ ದೇವಾಲಯದ ದಕ್ಷಿಣದಲ್ಲಿದೆ.
ಮಾಲೀಕರು ಮತ್ತು ಕ್ಯುರೇಟರ್
ಧಮ‍ಸ್ಥಳದ ಧರ್ಮಾಧಿಕಾರಿ ಡಾ. ಡಿ. ವಿರೇಂದ್ರ ಹೆಗಡೆಯವರು ಖಾಸಗಿಯಾಗಿ ಮಾಲಿಕತ್ವ ಹೊದಿರುವ ಈ ವಸ್ತು ಸಂಗ್ರಹಾಲಯವು ಸತತ ೩೫ ವರ್ಷಗಳಿಂದ ಇದೆ. ಮೈಸೂರಿನ ಖ್ಯಾತ ಕಲಾವಿದ ಮತ್ತು ಜಾನಪದ ಲೇಖಕ ಪಿ.ಆರ್.ತಿಪ್ಪೇಸ್ವಾಮಿ ಈ ವಸ್ತುಸಂಗ್ರಹಾಲಯದ ಅಭಿವೃದ್ಧಿಗೆ ಪ್ರಮುಖ ಪಾತ್ರ ವಹಿಸಿದ್ದರು. ದಿವಂಗತ ತಿಪ್ಪೇಸ್ವಾಮಿಯವರ ಕೆಲವು ವರ್ಣಚಿತ್ರಗಳನ್ನು ಅವರಿಗೆ ಗೌರವವಾಗಿ ವಸ್ತುಸಂಗ್ರಹಾಲಯದಲ್ಲಿ ಪ್ರಮುಖವಾಗಿ ಪ್ರದರ್ಶಿಸಲಾಗಿದೆ. ಈ ಇಬ್ಬರು ಜನರ ಸಂಯೋಜಿತ ಪ್ರಯತ್ನದಿಂದಾಗಿ ಮ್ಯೂಸಿಯಂ ಸ್ಥಾಪನೆಗೆ ಕಾರಣವಾಯಿತು.